text:
Haya sa mas di e proceso di busca y haya trabao riba nos Mercado laboral
Haya sa mas di e proceso di busca y haya un trabao riba nos Mercado laboral
Desde aña 2011 Departamento di Progreso Laboral a bin ta ofrece su servicionan dirigi specificamente riba esnan local cu no tin un trabao of esnan local cu ta buscando un mihor of otro trabao. E meta principal di DPL ta pa fungi como un puente entre e buscador di trabao y e dunadornan di trabao. Esaki ta wordo haci abase di intermediación laboral pa asina yuda e buscador di trabao sondea e mihor oportunidadnan laboral pa su desaroyo. Durante e labornan aki ta constata cierto aspectonan cu ta sumamente importante pa asina logra subi nos mercado laboral.
Educacion y curso
Pa por subi nos mercado laboral ta esencial pa tin un bon base di educación y trainingnan relevante (curso) y tambe pa mantene nos mes riba e mercado laboral.
Pa e motibo aki ta encurasha tur persona cu ta buscando un trabao pa asina percura pa sigui cursonan cu lo por engrandece nan oportunidadnan laboral riba nos mercado. Ta sumamente importante pa actualisa bo curiculum (CV) tur aña cu minimo un curso adicional of specifico mirando cu technologia y areanan laboral ta hopi dinamico y ta cambia constantemente. Por ehempel un persona cu a studia pa trabaonan administrativo 15 aña pasa no lo haya un trabao fácilmente awendia sin tin e curso y conocemento di Quickbooks. Sin kita afor cu mayoría trabao, te asta trabaonan básico ta exigi pa por domina e mundo digital awendia (computer, tablets etc). Ta sumamente importante pa mantene bo mes y bo CV “up to date” cu e ultimo trendsnan riba bo ramo (función) laboral.
Digitalisacion
Awendia mayoría companianan ta dispone di un sistema di solicitud digital caminda cu ta exigi pa por aplica online y/of pasa un test digital prome cu bo bin na remarke pa un entrevista laboral. Pa e motibo aki ta encurasha tur buscador di trabao pa mantene nan mes “up to date” cu e mundo digital y technologico. Den futuro por spera cu mas y mas companianan lo bay haci uzo di e sistemanan aki caminda cu mester manda un CV online prome y después ta haya un entrevista.
Ta recomenda tur buscador di trabao pa dispone di nan informacionnan di solicitud digital (CV, carta di solicitud etc).
Dominio di idioma
E dominio di idiomanan ta sumamente importante pa asina por haya y mantene un trabao. Mirando cu un di e sectornan laboral di mas grandi na Aruba ta Horeca, ta sumamente importante pa por domina e idioma Ingles pa asina engrandece bo oportunidadnan laboral. Ta recomendabel pa domina minimo e Papiamento, Ingles, Spaño y tambe e Hulandes mirando cu mayoría trabao awendia ta dirigi ariba nos turismo caminda cu ta exigi pa domina e idiomanan menciona, principalmente e Ingles y Spaño. Idioma ta keda un aspecto importante pa nos tur y Aruba ta dispone di diferente instancianan cu por yudabo desaroya e dominio di idiomanan facilmente. Ta importante pa bo CV specifica cua idioma y con bo ta domina e idioma(nan), p.e. Ingles: verbal, por escrito y/of lesa/compronde.
Comunicacion
Un otro aspecto importante ta e abilidadnan social (sociale vaardigheden) y un actitud/comportacion positivo. Na momento cu bo ta carece di e abilidadnan social esaki por strobabo di haya un trabao mirando cu awendia bo mester por convence un dunador di trabao pa medio di un of mas di e asina yama “Entrevista laboral” cu abo ta e mihor candidato. Esaki tambe ta un punto importante pa tene cuenta cune den e futuro. E aspecto di traha un carta of CV y entrega pa haya un trabao ta importante pa haya un Entrevista laboral pero awendia tur cos ta depende tambe di un Bon entrevista laboral, un imagen propio profesional (bon referencia), branding y e actitud positivo di abo como solicitante. Cu otro palabra, bo mester por bende bo mes durante e Entrevista laboral como e mihor candidato cu lo yuda e companía crece den futuro.
Tipsnan Entrevista Laboral
Durante un Entrevista laboral mester mantene e combersacion positivo y dirigi unicamamente riba e solicitud y abo como un bon candidato, mester mantene contacto di wowo (wak e persona den su cara), elabora riba bo puntonan fuerte y positivo, papia e berdad y presenta bo mes como un persona serio y responsabel, acudi cu un vestuario adecuado (respetoso y profesional), acudi na tempo (15 minuut porme), saluda cu un handshake, presenta cu tur documentonan pidi y
percura pa bo informa bo mes prome cu e Entrevista laboral tocante e compania unda bo ta bay solicita (por uza; google, social media manera Facebook etc).
Ban Traha Ban Progresa!


c: text/html

text:
Dr. Horacio E. Oduber Hospital tin su reglanan di cas manera tur organisacion y esaki ta semper pa e bienestar y proteccion di pashent, bishitante y empleado. Tur persona cu yega Hospital pa hasi un of otro test, cita cerca un specialista, bishita un pashent of pa eherce nan trabou tin cu sigui e reglamentonan aki. Esaki ta valido tambe pa tur cu ta bishita un policlinica pafo di HOH of Bloedbank y LabHOH tambe.
Na HOH ta obligatorio pa haci uzo di mask riba tur departamento pa asina minimalisa riesgo di contagio. Mester aplaudi cu mayoria di bishitante ta respeta e regla aki y ta sigui instruccion corectamente. Pa loke ta departamento di emergencia tambe nos ta recorda cu ta permiti solamente un (1) persona pa drenta hunto cu e pashent y pa e acompañante e mask tambe ta obligatorio.
Hospital no ta un lugar pa trece mucha pa bishita, pues solamente si nan ta malo. P’esey ta pidi pa tene semper bon na cuenta cu no ta permiti mucha bou di 18 aña drenta HOH pa bishita pashent. Tur mayor tene esaki hopi bon na cuenta mirando cu no tin supervision pa mucha na entrada di Hospital si bo tin cu subi pa bishita of hiba algo y tampoco ta permiti pa laga mucha sin supervision warda den auto.
Orario di bishita:
Ta permiti solamente 1 (un) bishitante mayor di edad (18 aña of mas) pa pashent interna. Tene bon na cuenta cu lo nenga entrada si e bishitante no tin mask bisti. E bishita na e pashent lo sosode na un orario fiho y cu un duracion di 1 ora. E orario fiho aki lo ser comunica directamente cu e pashent/ bishitante pa asina por keda garantisa distanciamento social den cada camber. Esaki tambe ta conta pa pashent cu tin Covid-19 y ta admiti den HOH..
Pa algun pashent interna tin excepcion cual ta rekeri un dagpas, manera cuido intensivo (ICU), departamento di mucha y maternidad. Tambe tin excepcion den caso cu pashent ta terminal.
Operacionnan of admision no planea:
Si bo persona tin un operacion of admision planea, lo yama pa haci un triage telefonico. Si tin sintomanan di Covid-19 lo mester haci test prome. E dia di operacion atrobe e enfermera lo haci e triage prome cu e operacion. Si wordo admiti di emergencia na HOH lo haci un test di Covid-19.
Cita policlinica / Radiologia /Wondpoli/ Functie y tur otro servicio:
Acudi na e cita bo so y cu bo mask bisti. Tin casonan pa motibo medico of di excepcion cu e pashent mester di un acompañante (mucha, pashent invalido, den rolstoel etc). Si e acompañante no tin mask bisti tambe lo nenga entrada na Hospital. Por fabor yega bo cita 5 minuut prome y no mas pa evita aglomeracion.
Porfabor mantene un bon higiena di man haciendo uzo di nos hand sanitizers situa na diferente lugarnan strategico prome y despues di haci bo bishita.

robotstxt: allowed

filter: keep


text:
Kralendijk- Tin 109 kaso aktivo di Covid-19 na Boneiru djadumingu 12 di sèptèmber 2021. Di e 51 resultadonan di tèst ku a drenta 4 a resultá di ta positivo.
Segun Entidat Públiko, di kasi tur e personanan ku a tèst positivo e fuente ta konosí. Ta trata un mayoria di habitante di Boneiru.
Tin dos persona den hospital ainda pa motibu di Covid. Na otro banda tin 9 hende a rekuperá di Covid-19, poniendo ku e kantidat total a baha levemente na 109 kaso aktivo.
Mester remarká si ku ménos hende a bai tèst ayera, kompará ku normal.
Lesa tambe:
- Prevení Dengue, Chikungunya, Zika |Aviso pagá
- Talento Kultural ta duna show despues di mas ku 1 aña corona
- Trahadónan preokupá di BonLab ta skibi karta pa BC
- A presentá ‘Monument Bonaire’ na Hatitat
- Corona resultadonen 27 òktober
- Protehá bo mes kontra di grip |Aviso pagá
- WEB ta selebrá apertura di planta di awa di bebe huntu ku su penshonadonan
- Turneo di Waterpolo na Boneiru e siman aki


text:
Madonna, cu a bay biba na Portugal na final di zomer, a usa rednan social pa keha, pero cu humor, di su dificultadnan pa haya un cas na Lisboa.
” Mi no por haya un cas na Lisboa, maldita sea…pero un cabay si mi por a haya”, asina e artista a skirbi hunto cu un video cu ela post ariba Instagram, caminda bo por wak e ta core cabay ariba e beach na Comporta, un municipio situa un ora di e capital Portugues.
Desde cu ela yega Portugal, e reina di pop ta permanece den un hotel luhoso situa den e bario di Alcántara, cu ta keda cerca di e riu Tajo.
Prensa Portugues a afirma cu e artista a reserva e miho suite, cu ta consisti di plafonnan halto cu tin un estetica di un palacio, e ta consisti di dos sala y un terraza di 33 meter cuadra, prome cu e reina di pop e ex presidente Americano Bill Clinton y tambe e fayecido cantante Prince, a yega di hospeda eyden.
E ta un solucion temporal te ora e haya un cas, algo cu, por a husga esey door di su comentarionan, ta mustra cu e ta complicando pe na Lisboa, un ciudad cu e benta di real estate di luho a aumenta substancialmente den ultimo lunanan, cu e yegada di estreanan manera Mónica Bellucci y Michael Fassbender.
Hunto cu e buskeda pa haya un cas pa biba, Madonna ta sigui cu su tramitenan pa establece definitivamente na Portugal.


text: Oranjestad, 1 di mei, 2021 – Considerando e ultimo desaroyonan pa loke ta e pandemia, Crisis Team ta introduci algun cambio den e maneho entrante dialuna 3 di mei. Cautelosamente ta flexibilisa algun medida, cuidando e progreso cu a logra te awo. Pa loke ta sector di entretenimento, enbes di 1 musico awor por tin maximo 3 musico o cantante riba escenario den cada luga, bailamento di publico no ta permiti. Pa loke ta entiero, a tuma e decision pa aumenta e cantidad di personanan cu por ta presente den un sala di entiero; di 10 pa 50 persona. Pa motibo cu a registra un caso di e variante di India, a tuma decision pa sera frontera cu India. Aunke ta un caso so a detecta te awor na Aruba, pero ta considera cu e paso aki ta necesario pa preveni mas caso di e variante aki. Lo sigui monitorea e situacion di hopi serca. Crisis Team ta motiva tur esnan cu ainda no a vacuna pa haci esaki, mas hende sigui vacuna, mas e casonan lo sigui baha y mas medida por flexibilisa y den futuro hasta elimina.


text:
Segun sifranan di stashonnan ku ta midi kalidat di airu, KANDELA DEN ISLA NO A OKASHONA EFEKTO SIGNIFIKANTE PA SALU OF MEDIO AMBIENTE
Segun sifranan di stashonnan ku ta midi kalidat di airu, KANDELA DEN ISLA NO A OKASHONA EFEKTO SIGNIFIKANTE PA SALU OF MEDIO AMBIENTE
Willemstad – Manera ya ta konosí, djadumingu último den oranan tempran di mainta a surgi un kandela den e planta CD-3 di Refineria Isla. CD- 3 ta un di e promé plantanan den e kadena di prosesonan di refinashon ku ta produsí entre otro gasolin. Funshonarionan di Medio Ambiente i Naturalesa a risibí e notifikashon 6:35 di mainta i mesora a notifiká direktor di sektor i Inspektor di Medio Ambiente ku na su turno a tuma kontakto ku hefe di e tim di Maneho di Riesgo i Kalamidat. Aunke tabata trata di un kandela relativamente grandi ku a produsí hopi huma pretu, sin embargo esaki no a forma peliger direkto pa salú di habitantenan òf medio ambiente.
Aktualmente tin 3 stashon pa midi kalidat di airu na Kòrsou. Unu na lado di Santana Beth Chaim nèt pabou di Refineria Isla, unu na Kas Chikitu i unu na Juliana Dorp. E stashonnan aki ta ekipá ku teknologia hopi avansá i sensibel ku ta midi entre otro SO2 i partíkulanan minúskulo (TSP, PM10 i PM2.5) ku porsierto tur aña ta keda ouditá i akreditá pa Konseho di Akreditashon di Hulanda. A monitòr e resultadonan di kalidat di airu durante i despues di e kandela i por a konkluí ku no tabatin peliger direkto pa salú di habitantenan òf medio ambiente. Esaki a keda konkluí pasobra no a detektá diferensha signifikante den konsentrashon di SO2 i partíkulanan minúskulo durante i despues di e kandela kompará ku dianan normal di produkshon di Isla.
Awor Maneho di Medio Ambiente i Naturalesa ta en espera di e rapòrt ofisial di Isla i di otro investigashonnan al respekto pa basá riba esakinan mira kiko a sosodé eksaktamente i pa hasi ehersisionan pa trata na evitá lokual a tuma lugá den futuro. Tambe a bai wak na e sitio despues di e kandela i lo keda monitòr e proseso pa drecha e planta i pone bèk den operashon. Momentu ku tin mas informashon di importansha lo suministrá esaki na komunidat.


text:
Las Vegas
Las Vegas ta e siudat mas pobla di Nevada, Estadonan Uni di Merka, e sede di Clark County, i un siudat internashonal di resort i hotel, gokmentu anto bon restorant. Las Vegas, ku ta propagandá su mes komo e Entertsubmenu Capital of the World (kapital mundial di entretenementu), ta famoso pa su kantidat di casinonan anto entretenementu asosia. Un siudat di pensionado i famia kresiente, e ta e suidat di 28 mas grandi na Merka ku un poblashon estima di 1,902,834 hende den e area metropolitano.


text:
Nationale ombudsman t’ei tambe pa e habitantenan di Boneiru, Sint Eustatius òf Saba. Bo no ta bin kla serka gobièrnu, òf bo ta sinti ku no a trata bo korektamente? E ora ei bo por rekurí na nos.
Gobièrnunan na islanan BES
Na e islanan bo por haña bo ta trata ku diferente gobièrnu. Ku instansha di gobièrnu di reino manera Koninklijke Marechaussee, polis, Ministerio Públiko. Òf Asuntunan Sosial i Empleo, Belastingdienst òf Zorgverzekeringskantoor Hulanda Karibense. Banda di esaki tin instansha di gobièrnu lokal manera e (partinan di e) entidatnan públiko Boneiru, Sint Eustatius i Saba.
Boneiru, Sint Eustatius i Saba ta munisipionan singular di Hulanda. For di 2010 Nationale ombudsman ta trata keho tokante instansha di gobièrnu di reino na e islanan. I for di 2012 tambe keho tokante e instanshanan di gobièrnu lokal, ku tambe sa yama entidat públiko.
Keho tokante un instansha di gobièrnu
Gobièrnu mester pèrkurá pa ehekutá tur lei i regla na un bon manera. Esaki no ta logra tur ora. Algu por bai malu entre abo i gobièrnu. E ora ei bo por rekurí na Nationale ombudsman. Ayudo di Nationale ombudsman ta grátis. Ta trata di un keho tokante di un instansha di gobièrnu di reino? E ora ei promé bo mester entregá un keho serka e instansha ei. Si huntu no bini kla, bo por rekurí na nos. Un keho tokante un gobièrnu lokal bo por entregá direktamente serka nos.
Solushoná mésora òf investigashon
Bo a entregá un keho serka nos? E ora ei den tres siman bo ta tende kiko nos por hasi pa bo. Si un problema ta fásil pa solushoná, nos ta hasi esaki mésora. Den kaso di un keho mas kompliká nos ta hasi un investigashon ekstenso. Esaki ta tuma mas tempu, pero nos ta tene bo na altura di esaki. Despues di e investigashon bo ta lesa den un rapòrt kiko e opinion di Nationale ombudsman ta, i tambe si bo keho ta hustu i kiko gobièrnu por hasi pa mehorá su servisio.
Bo tin un keho? Laga nos sa
Huntu ku bo keho duna bo adrès, bo adrès di e-mail i bo number di telefòn. I deskribí den algun palabra di kua instansha ta trata i kiko e problema ta. Konta tambe kiko bo mes a hasi kaba pa solushoná e problema.
Entregá bo keho direktamente online via e formulario di keho digital
Òf manda un karta òf un formulario di keho riba papel yená pa:
Nationale ombudsman
Antwoordnummer 10870
2501 WB Den Haag
Nederland
Kontakto telefóniko
- Yama +31 70 356 35 63 - Nos ta alkansabel riba dia di trabou te 12.00 or (bo ora lokal).
- Skype - Bo ke traha un sita ku nos pa un kombersashon via Skype? Manda nos un e-mail ku bo nòmber di Skype i kiko bo ke papia di dje. E ora ei nos ta palabrá un ora.
- WhatsApp - pa esaki añadí +31800 33 55 555 na e lista di kontakto di bo smartphone. E ora ei bo por manda nos un mensahe di Whatsapp.
> Facebook: Ombudsman Nashonal en hulandes karibe
Relato anual
Relato anual di de Nationale ombudsman, Kinderombudsman i Veteranenombudsman.
> Relato anual 2019
> Relato anual 2020
Notisia, rapòrt, investigashon i karta
Lesa aki e notisianan, e rapòrtnan, e investigashonnan i e kartanan tokante e trabou di Nationale ombudsman na Hulanda Karibense.
Maneho di tradukshon
Nationale ombudsman ta haña ku ta importante ku bo por mira kiko e trabou di Nationale ombudsman na Hulanda Karibense ta nifiká. P’esei nos ta tradusí un parti di nos trabou na ingles i papiamentu. Den nos maneho di tradukshon bo ta mira bèk loke nos ta tradusí.


text:
Cinco proyecto di innovacion cu tin prioridad den 2020
Premier Wever-Croes a anuncia 5 prioridad pa cu innovacion den 2020: eGovernment, 100-Innovations, B-lab na Santa Cruz, eLearning cu di dos pilot school y Vocational Training riba tereno di Cyber Security.
Colegio Pastoor Kranwinkel ta bira di dos e-learning project
Na april 2019 Gabinete Wever-Croes den colaboracion cu Minister di Enseñansa a lansa un proyecto piloto innovativo den educacion primario pa stimula e 21Century Skills for di un edad hoben.
Conferencia di prensa: Online homeschool
Minister di Enseñansa dr. Armando Lampe durante e conferencia di prensa di dia 30 di januari 2020 a elabora riba e topico “K-12 online homeschooling” y “voorschoolse opvang”.
Studiantenan a completa Fall Minor na IPA
Studiantenan internacional di Caribe, Latino America, Merca y Europa por a participa na e Fall Minor Globalization, Diversity and Multilingualism cu IPA a ofrece durante e periodo di september 2019 te cu januari 2020.
Older adults and lifelong learning in Aruba
The University of Aruba (UA) invites you to a presentation based on a research conducted through the University of the West Indies in 2017.
MoU K12 (doc)
MoU between K12 Inc. and the Ministry of Education of Aruba
Januari 2020
Proyecto Piloto Natuur en Milieu Educatie
Recientemente Minister di Enseñansa, dr. Armando “Rudy” Lampe, a introduci e proyecto piloto Natuur- en Milieu Educatie (NME).
Naturalisatietoets 2020
Departamento di Enseñansa Aruba (DEA) ta informa cu pa motibo di mudamento di tur su departamentonan lo tin un (1) solo ronda di Prueba di Naturalisacion na aña 2020.Scroll To Top


text:
Author: Rick L
Varios patruya a bay na Solito pa un fiesta cu muziek duro cu lo a caba na pelea.
Diadomingo marduga a drenta varios informe di un fiesta cu musica duro tocando den Solito, despues di unrato a drenta informe cu un pelea lo a start, mesora a dirigi…
Accidente cu hende herida pa falta di preferencia na crusada Emmastraat cu Venezuelastraat.
Diahuebs merdia a drenta informe di un accidente cu hende herida na e crusada di Emmastraat cu Venezuelastraat. Mesora a dirigi tanto polis como ambulans na e sitio. Na yegada…
Persona riba step motorisa coriendo velocidad halto a bay dal tras di un van yegando rotonde Hato
Dialuna merdia a drenta informe di un accidente na rotonde Hato. Mesora a dirigi un patruya na e sitio. Na yegada di e patruya a bin compronde cu un chauffeur…
Weya cu azeta riba stof sendi a explota den cushina di cas den Oleifistraat na Dakota.
Dialuna mainta a drenta informe di un candela na un cas na Olijfiestraat. Mesora a dirigi tanto polis como brandweer na e sitio. Na yegada di e patruya a bin…
Destruccion y intento di pega candela na Dynaf na Morgenster
Diahuebs mainta a drenta informe di un caso di destruccion y intento di sende candela na Dynaf Morgenster na candela, mesora a dirigi un patruya na e sitio. Na yegada…
Homber cu problema di salud mental tabata zwaai cu machete menasando bisiñanan, e anochi prome tambe e tabata de remate!
Diamars mainta a drenta informe di cu tin un homber tin un machete den man ta zwaai y e bisiñanan ta scondi den cas yen di temor na Sjabururi, mesora…
Trailer ta cay ariba un homber y e ta fayece.
—CUERPO POLICIAL ARUBA TA INFORMA— 10.54 Central di Polis ta haya un melding cu un trailer lo mester a cay ariba un persona na un cas na Cura Cabay. Na…
Takelwagen cu tabata transporta container pa un of otro motibo a preta un persona entre un cura na Cura Cabai.
Diamars mainta a drenta informe di cu un container lo a cay riba un persona na Cura Cabai. Mesora a dirigi tanto polis, ambulans y brandweer na e sitio. Na…
Despues di dobel accidente, chauffeur a desaparece na Piedra Plat
Diabierna atardi a drenta informe di un accidente cu hende herida na Piedra Plat. Mesora a dirigi un patruya na e sitio. Na yegada di e patruya a bin compronde…
Polis a detene homber cu a maltrata dama den De La Sallestraat
Diabierna atardi a drenta informe di un caso di maltrato den De La Sallestraat. Mesora a dirigi un patruya na e sitio. Na yegada di e patruya nan a detene…


text:
News
COA hunto cu DVG y IBISA Aruba a bishita Aruba Aquatics Federation
Aruba Aquatics a entrega e protocol como prome federacion
Dialuna atardi, Comite Olimpico Arubano hunto cu Directie Volksgezondheid y IBISA a haci un bishita di cortesia y tambe di control na e federacion di landamento, AAF kendenan ta e promenan cu a haci entrega di e protocol pa e normal nobo cu tur federacion mester a traha.
Mester bisa cu Aruba Aquatics no solamente a entrega e protocol como e prome federacion pero tambe e clubnan miembro a haci entrega di e protocol specifico cu nan lo usa cu nan landadonan den e normal nobo. Tambe kier a mira con e facilidad mes a prepara pero muy en particular e coachnan di landamento cu ta e actornan principal ya cu nan ta duna e entrenamentonan na e muchanan, con lo aplica e reglanan poni riba papel y ehecuta esakinan den practica pa un temporada hopi largo. E ta bon pa sa si tur hende ta compronde kiko realmente un protocol ta y con cubo tin cu tene bo mes na dje. E grupo sigur a keda satisfecho cu e ehecucion na piscina cu a cana den bon forma.
Awor COA hunto cu DVG y IBISA lo sigui bishita mas federacion unda e siman aki ainda lo pasa na e pista di BMX y tambe na Sailing. Despues di e bishitanan lo sinta hunto evalua y plania e proximo bishitanan. Un total di 11 federacion a entrega nan protocol y tur lo haya bishita. Na final kier pa e deporte di Aruba ta bon prepara pa despues di COVID_19.
Ta bon pa bisa cu e meta di COA, DVG y IBISA no ta pa sanciona, perhudica of multa e federacionnan si topa irregularidad pero mas bien hunto cu esnan concerni guia e proceso unda ta educa, informa y pa hendenan compronde pakiko cosnan tin cu bay den e forma aki y no manera antes.


text:
Oranjestad – Diabierna Gobierno a reuni cu e Sindicatonan di trahadornan publico y di companianan estatal di Pais Aruba pa asina brinda informacion riba e situacion financiero actual di Pais Aruba, riba e yudansa financiero di Reino Hulandes y sucondicionnan y tambe riba e reduccion di gasto cu mester tumaluga di inmediato pa por conta cu e yudansa di Reino Hulandes. Den su decision di 7 di april 2020, Conseho di Minister di Reinoa pidi Aruba pa corta di inmediato den gastonan di personal, servicio y producto, subsidio y fondonan di Gobierno cu ta wordo traspasa pa fondonan maneha pa otro instancia.
Gobierno mester corta gasto den gastonan di personal
Pa cumpli cu e condicion di Conseho di Minister di Minister di Reino, Gobierno lo baha salario di tur minister y parlamentarioncu 10% . Alabes lo baha salario di e personal di Gobierno y tur ‘gelijkgestelden’ cu 5%. Lo baha ‘vakantie uitkering’ di tur minister, parlamentario, trahado di Gobierno y ‘gelijkgestelden’ cu 50% y tambe e ‘compensatie toelagen’ cu mester wordo pagana lunanan di augustus y november lo wordo reduci cu 50%.
Reduci gastonan di producto y servicio, subsidio , ‘overdrachten’ y SCP
Den e parti di servicio, producto y servicio di Gobierno tin espacio pa reduci den e partinan cu ainda no ta comprometi. Tambe lo corta den subsidio na e ‘Stichtingen Openbaar Nut’ cu 12.6%. Den gasto di ‘overdrachten’ Gobierno lo bay baha e ‘gelijkbedrag’ cu e pensionadonan di APFA ta haya na luna di december cu 50%. Hunto cu esakinan lo temporisa e contribucion di Gobierno na e Plan di Crisis Social (SCP) cu 10 miyon florin.
Reduci gasto pa por usa como fondo pa brinda alivio naotronan
Cu e reduccion di gasto aki Gobierno por redestina 90.8 miyonflorin cu por wordo usa pa brinda alivio na esnan cu mas mesteryudansa na e momentonan aki.
Lo bin mas reduccion di gasto
Minister Xiomara Maduro ta enfatisa cu esaki ta e promeehercicio cu ta wordo haci pa di inmediato haya baha gasto di gobernacion. E reduccion aki ta necesario pa por cumpli cu e condicion di Conseho di Minister di Reino pa asina Pais Aruba por conta cu ayudo financiero necesario di parti di ReinoHulandes.
Solidaridad
Gobierno ta consiente cu mas tin cu wordo haci. E dignatario a subraya cu e crisis di COVID19 ta afecta tur hende rond mundoy tambe Pais Aruba. Nos tur lo sinti e consecuencianan di e crisis di COVID y nos por enfrenta esaki solamente cu comprension y cooperacion di cada un di nos. Comunidad di Aruba mester ta solidario cu otro pa por enfrenta e crisis sin precedencia aki.


text:
Direktiva nobo di AFBW, d.r.p.d.Luthy Martines, miembro, Sherrel Kwidama, presidente, Mirella Walters, sekretaria, Bradly Wanga, tesorero i Dolfi Francees, miembro.
Djabièrnè 22 di novèmber 2019, fecha riba kua AFBW a kumpli 53 aña di eksistensia, e mishon ku a kuminsá 25 di sèptèmber, despues di fayesimento repentino di kompañero Nilco Rollan, kende a sirbi e sindikato pa 22 aña komo presidente, pa instalá mas rápido posibel un direktiva, a keda kumplí.“Pabien ku boso CAO nobo i mesora mi kier partisipá ku aki dos aña ora mester negoshá un CAO nobo, lo mi no t’ei mas komo presidente”. Palabranan di Nilco Rollan despues ku miembronan a aprobá e CAO nobo na Mariadal. Poko e i nos den sindikalismo por a pensa ku ta di e forma di un fayesimento repentino ela indiká ku e lo baha komo presidente. Usibo a delegá sekretario Norwin Willem pa asistí e direktiva di AFBW pa yega na forma un direktiva kompleto statutariamente i tambe yega na un presidente nobo. Diferente reunion ku a keda tené primeramente ku tur shopsteward di e kuater kompanianan na unda AFBW tabatin representashon, esta Mariadal. Cargill, Bonaire Wegenmaatschappij i Fundashon Cas Boneriano a resultá den un komishon di trabou pa yega na forma un direktiva. USIBO ta sumamente kontento ku tur hende a realisá e importansia pa AFBW kontinuá. Konsehonan a drenta di tur kaminda, speshalmente di parti di e fundadónan i esnan di promé ora di e sindikato, manera Ewald Abdul, Eric Vlijt, Primu Bernabela i Lang Statie. E desishon a kai ku lo forma un direktiva temporal ku e tarea prinsipal di reorganisá e sindikato den tur su aspektonan i modernisá e statutonan. E logro prinsipal tabata ku banda di haña miembronan nobo, manera Luthy Martines i Dolfi Francees a logra ku sr. Sherrel Kwidama tabata dispuesto pa tuma e reto komo presidente di e organisashon. Den e siman aki e direktiva nobo lo tene su promé reunion ofishal, den kual lo bai na repartí tareanan i tambe presentá nan plan di trabou. Un konferensha di prensa tambe ta riba mesa, despues ku ofishalmente nan entrodusí nan mes na e gerensianan di e kuater kompanianan menshoná. Un punto ku e presidente nobo a trese dilanti ku lo ta guia den e reorganisashon ta kumpli ku statuto di e organisashon, tranparensha di e maneho i komunikashon kontinuo interno. Opviamente AFBW lo ta aktivo tambe komo miembro di USIBO.
Di parti di USIBO un pabien na e direktiva nobo i tur miembro di AFBW. Tin trabou, tin hopi asuntu pa atendé na interes i bienestar di trahadónan i miembronan di AFBW. E direktiva su so no por hasié. Ta p’esei un yamada na tur trahadó di e kompanianan pa afiliá na boso sindikato i hasié un organisashon fuerte ku ta pone ku dunadó di trabou ta respetá boso organisashon sindikal i ku AFBW por sinta na mesa komo partner igual na mesa ku e dunadó di trabou. Afiliá bo mes komo miembro i stimulá bo kompañero(a) di trabou pa e tambe bira miembro.
Oumento sueldo minimo
Entrante 1 di yanüari 2020 trahadónan ku ta riba sueldo minimo lo bolbe haña un oumento di 6.2%. Na 2019 tambe nan a risibí un oumento di 5% mas inflashon. Pues esaki ta nifiká ku e oumento a yega 11.2% den 2 aña. Ainda nos no a yega na e minimo sosial ku ta Usd. 1345.00 pa luna pa un trahadó soltero. Tin uninvestigashon andando ku mester keda kla na aprel 2020 pa wak ki espasio mas tin pa oumentá e sueldo minimo. Aki USIBO kier hasi un yamada serio na tur dunadó di trabou pa duna tur nan trahadónan e 5% ku nan a risibí komo rebaho riba nan primanan. E rebaho aki a keda duná ku e intenshon ku e ta pasa pa tur trahadó sin ku e ta oumentá e gastunan salarial pa e dunadó di trabou. Pues no tin ningun motibo bálido pa no traspasá e 5% aki pa tur trahadó.
Na e otro un banda partnernan sosial, esta sindikalismo, OLB, organisashon di dunadónan di trabo a firma ku sekretario di estado Tamara van Ark ku Ulanda lo bai hiba un maneho integral i struktural pa rebahá kostonan di bida aki riba nos isla. Esei lo konta pa gastunan di hür di kas, kamindá lo bin ku supsidio, miéntras ku mester tene gastunan di awa i koriente kontrolá Tambe lo oumená “kinderbijslag”, miéntras o bai bin un kontribushon pa mayornan pa paga akohida di mucha despues di skol. OLB na su turno lo por duna ayudo material, manera entre otro kuminda, pero tambe paga gastunan pa instalá pagabon i pa instalá bòm di gas di 100 liber. Transporte públiko grátis tambe lo por ta otro akshon di OLB pa nos rebahá gastunan di kosto di bida. Nos no a yega ainda i USIBO lo sigui kontribuí pa kombatí pobresa den nos komunidat pa asina nos alkansá un nivel di bida digno pa TUR hende riba nos isla.


text:
ORANJESTAD, Aruba – 26 di Juli 2017: Dialuna anochi a tuma luga un reunion di contacto di Minister Ing. Mike de Meza na e Basketball Court situa den Congoweg na San Nicolas. Intencion di e reunion tabata pa presenta e trabounan realisa e ultimo 4 añanan y splica di e plannan concreto pa e siguiente 4 añanan nos dilanti. Un cos sigur a resalta bou di esunnan presente, cu San Nicolas ta hopi satisfecho cu reapertura di e refineria, pasobra ya a cuminsa mira movecion pariba di brug.
“Hende ta aprecia su sinceridad y honestidad masha. El a papia cla y raspa. Mi mester bisa cu mi’n tabata sa mes cu a haci asina tanto pa nos medio ambiente. Door di papia e berdad, Mike de Meza ta laga hende compronde e realidad miho y pa no bay tras di e gañamento y negativismo di e mesun grupo di oposicion”, asina un señora a bisa despues di e reunion di contacto.
Minister Ing. Mike de Meza ta determina pa tene mas di e tipo di reunionnan asina, den cual ta haci presentacion y despues contesta tur pregunta cu por tin bou di nos comunidad.
E cantidad di hende presente na e evento ta papia pa su mes. San Nicolas ta berde berde!


text:
Memey di tur e preparativonan pa diabierna dia 10 di mei, Alvicia Donata, bisa SI na e amor di su bida, Joswain Werleman, el a ricibi awe e sorpresa pa su despedida di soltera. Manera ta e tradicion den e celebracion aki, cu e madrina ta esun cu ta tuma e encargo pa organisa e bridal shower. Su miho amiga y ken el a scoge como su madrina, Joelly Croes, a organisa e bridal shower pa Alvicia na Taste of Belguim.
Den edicion di FOCUS di december aña pasa, Joswain y Alvicia a comparti e noticia di nan matrimonio pa 2019. E pareha a conoce otro door di nan amigonan 12 aña pasa. Nan tin un yiu muher, Alizain (3), cu ta e bendicion di mas grandi cu bida a ofrece nan. Joswain a ‘pop up’ e pregunta riba un atardi band’i lama, cu bahada di solo den presencia di Alizain y nan mayornan. El a sinti cu tabata e lugar y momento perfecto, pa pidi e amor di su bida pa e compañ’e pa semper. Pa Alvicia esaki tabata un momento inolvidabel: “Mi a bira hopi emocional, feliz y nervioso alabes.
E sonrisa y alegria riba e cara di e ‘bride-to-be’ a contagia tur esunnan presente durante e bridal shower, cu tabatin su toke romantico y elegante. E bunita decoracion cu e detayenan den e tononan ‘pink’, ta e color cu a resalta tambe riba e mesa di cos dushi. E invitadonan a disfruta di bubbly acompaña pa hors d’œuvres mientras cu nan tabata entretene nan mes cu diferente wega. Alvicia a ricibi diferente regalo special pa un futuro ‘novia’ y esposa, y sigur e lo bay luci radiante diabierna awor tanto pa su matrimonio civil como pa su bendicion nupcial. Lo tin un cobertura di e matrimonio den revista FOCUS di juni.


text:
Mi pensioen ta subi anualmente?
APFA ta trata pa subi e pensioen anualmente pa mas tanto posibel sigui e aumento di costo di bida. E indexacion por solamente si e situacion financiero di e fondo ta permiti esaki. Ta p’esey e grado di cobertura - e relacion entre e bienes y e obligacionnan di e fondo expresa un porcentahe - ta determinante. Directiva di APFA ta dicidi si e pensioen ta subi of no.
Tin diferencia den e indexacion di e diferente areglonan di pensioen. E PVL no tabata conoce indexacion, pero un ‘duurtetoeslag’, cu no ta APFA pero e dunado di trabou tabata paga. Si ta asina cu APFA ta percura pa e pago di e compensacion aki, hunto cu e pensioen. Na momento di a renoba e areglo entrante 1 di januari 2014, e organisacionnan di dunado di trabou y di sindicatonan, a palabra cu e pensionadonan den e areglo di PVL ta mantene nan ‘duurtetoeslag’, pero no lo subi esaki mas den futuro. E areglo NPR 2011 tin pa su pensionadonan un areglo di indexacion condicional cu ta depende di e grado di cobertura. Esaki tambe ta e caso pa NPR 2014.
Pa motibo cu e grado di cobertura durante e añanan cu a pasa tabata considerablemente bou di e minimo di 100% , e pensioen no a subi. Entrante 1 di januari 2014 e grado di cobertura a subi te na 100% pa motibo cu e participantenan di NPR 2014 ta keda traha mas largo y Gobierno y e dunadonan di trabou a deposita un contribucion extra di un solo biaha. Esaki ta nifica cu e perspectiva di indexacion lo mehora tambe pa e pensionado di NPR 2014. Mester enfatisa si cu APFA ta duna e perspectiva aki cu reserva ya cu e grado di cobertura ta depende fuertemente di e desaroyo di e interes, expectativa di bida promedio y desaroyo riba mercado financiero.


text:
THE BOTTOM – Alumno ku a kita skol na Saba ta haña un oportunidat pa kaba un edukashon MBO 1 ku e Sociale Kans Traject (SKJ) di Saba Reach Foundation.
Último kuater luna studiante a prepará via un trayekto preliminar, ku a desaroyá huntu ku e fundashon ruman FORMA di Boneiru. Supervisor di Boneiru tambe a duna training na e dosentenan di Saba.
Rutina di skol
E trayekto preliminar a yuda e studiantenan pa drenta bèk den un rutina di skol. Además e fókùs tabata riba desaroyo di habilidat sosial. “Nos ta traha huntu ku FORMA pasobra e fundashon aki tin un programa fuerte ku ta rekonosé na Ministerio di Edukashon, Kultura i Siensia hulandes (OCW)”, direktor La-Toya Charles di Saba Reach Foundation ta splika. Entretantu e alumnonan a kuminsá ku e edukashon.
SKI ta haña ayudo di Gwendolyn van Putten School na Sint Eustatius pa e transishon di alumno di enseñansa sekundario pa MBO 1. Pasobra e skol di enseñansa sekundario na Saba no a bai di akuerdo ku e trayekto, OCW a rekomendá pa drenta un kolaborashon ku Gwendolyn van Putten School.
Módulo
E programa ta konsistí di sinku módulo: career and citizenship, Idioma hulandes, Idioma ingles, matemátika i workshop. Sinkuenta porshento di e programa ta konsisti di stazje kaminda e studiantenan ta kore stazje ocho ora pa dia diesocho siman largu. Algun studiante ta kore stazje na un programa despues di skol, Openbare Werken, of serka un kompania komo security guard.
“E studiantenan ta reakshoná bon riba e programa. E ta duna e studiantenan bista riba e merkado laboral i kon nan mester trata ku diferente responsabilidat”, dosente Vincent Stroom ta bisa. “E alumnonan ta bisa ku nan ke kaba e trayekto i nan ta komprondé ku ta un chèns ku nan mester probechá di dje. Mi ta gusta yuda studiante den e fase aki di nan bida.”
MBO 2
Charles ta bisa ku pa alumno ku a kita for di skol sekundario prome ku nan kaba, pero ku a haña un sertifikado si, e trayekto di MBO 1 ta un preparashon pa bai MBO 2. Ku un evaluashon fin di aña ta determiná kua studiante por sigui pa MBO 2, ku nan por sigui na Saba òf den otro parti di reino.
OCW ta finansá e material pa skol, e salario di e dosentenan i e beka mensual pa e studiantenan. E beka ta nobo na Saba. Un studiante por risibi entre 150 te 188 dòler pa luna, dependiente di e porsentahe ku nan ta presente den e lèsnan.
“Aktualmente nos tin ocho studiante ku a inskribí i ku ta bini e lèsnan regularmente. E studiantenan ta bisa ku nan ta mira un kambio den nan bida. E dosentenan i SKI ta mira e mayoria di e studiantenan krese hopi”, segun Charles.
Studiante Alejandro Benders aktualmente ta sigui e trayekto MBO 1, despues ku el a kita di skol sekundario ku un sertifikado. Benders ta kore stazje komo bewaker na un banko. E ta gusta traha den dia i bai skol anochi. “Awor mi ta komprondé kon importante un diploma ta pa bo haña un bon trabou. Mi ke sigui e lèsnan ku òf sin beka mensual”, Benders ta konta. E ta bisa ku e por usa e beka mensual bon pa kubri su gastunan.
Outor: Hazel Durand


text:
Economia mester mehora…A pesar di gobierno…?
Nos ta na menos di un siman di otro decision di Conseho di Ministro di Reino, y tur cos ta indica cu lo no...
Huursubsidie mester…Resolve problema vivienda social…?
E partido grandi den oposicion a sali cu un propuesta pa subsidia huur, cu ta mustra a primera vista interesante, pero no ta toca...
Problema di credibilidad…Den reorganisacion gubernamental…
Por anticipa cu den e tempo nos dilanti lo tin un confrontacion bastante fuerte entre gobierno y e sindicatonan cu ta representa empleado publico,...
Nepotismo den gobierno…A hiba na organisacion criminal…?
E tema di nepotismo den nos sistema gubernamental a yega te na parlamento Hulandes, unda Secretario di Estado pa Asunto di Reino a haya...
Sindicatonan mester… Considera interes general…
E acuerdo entre Hulanda y e islanan Aruba, Curaçao y Sint Maarten den ultimo version di e ‘Uitvoeringsagenda’ pa ultimo parti di e aña...
Mas cerca di…Ehecucion reforma real…
E ‘Uitvoeringsagenda’ nobo, pa e periodo di tres luna te fin di aña, ta mustra cu tin cierto avance den e trabao conhunto cu...
Si no ta pa Hulanda…Kico nos ta haya sa…?
Si no ta pa Hulanda, ta cuanto cos nos no ta haya sa mes... Hopi lo no ta di acuerdo cu e ponencia aki,...
Drecha economia… Anto aboli dividendbelasting…?
Gobierno nobo a anuncia plan pa bay stimula crecimento y diversificacion economico. Nos no tin ningun duda di e bon intencion di e equipo...
Gobierno mester cambia…Maneho di informacion…
Siman pasa a tuma lugar un seminario na universidad di Aruba, unda a presenta resultado di un investigacion bao di mucha y hoben di...
Debate parlamentario…Atrobe bao nivel…
Manera por a anticipa, aña parlamentario a habri cu cierto ‘vuurwerk’, pero no di e nivel cu lo a desea. Ambos banda, tanto di...


text:
E TA ANSIOSO PA TENDE RESULTADO DI E BIAHE AKI.
Komo un pagadó di belasten, mi a sinti e nesesidat pa trese mi opinion publikamente dilanti relashoná ku e delegashon ku ta na Ulanda e próksimo dianan. E komunikado por ta masha kòrtiku mes. Falta di rèspèt total pa e votadó en partikular i pa pueblo en general di Boneiru, pagadó di belasten meskors ku ami. Lo bo puntra bo mes DIKON? Wèl un pueblo ta duna konfiansa na 9 representante pa atendé ku su nesesidatnan básiko di tur dia, ku ta un dak riba su kabes, trabou pa pone pan riba mesa pa su famia, un bon infrastruktura pa brinda un bon servisio, mantenshon kontinuo di e infrastruktura aki pa e por sirbi e komunidat, fasilidatnan pa e por rekreá den su oranan liber i provishonnan adekuá pa esnan vulnerabel den nos komunidat,kualnan ta esnan ku a pèrdè nan trabou, esnan ku ta sufri di defisiensia físikoi/o sigiko, nos grandinan i nos muchanan, i un partisipashon regulá di nos hóbennan ku tin ku bai karga nos futuro i un edukashon formashon pa krea siudadanonan responsabel i bon ekipá pa por asumí puesto i funshonnan klave den nos komunidat. Pa por logra esakinan, despues ku a desmantelá Antia Boneiru a skohe pa un laso direkto, kual e forma ku a yena esaki kategórikamente a keda rechasá via di un konsulta popular(referèndem) dia 18 di dezember 2015. Ku e rechaso aki implísitamente nos representantenan a haña un mandato kla pa atendé e kontenido di e laso direkto, ku pueblo ta eksperenshá komo defisiente, pero mas aun komo un praktika deskriminatorio pa motibunan ku no ta hustifiká ku un gran parti di nos komunidat segun rapòrtnan pa loke ta nivel di nos bida i nos infrastruktura ta hopi atrasá kompará ku loke ta akseptabel den Ulanda Oropeo.
Pueblo lo a spera ku e agènda di e bishita lo a enserá ku Konseho Insular, esta e 9 miembronan ku pueblo a skohe lo a forma un UNION di pensamentu i di akshon pa presentá na su representantenan na Ulanda, esta Tweede Kamer pero tambe na e gobièrnu Sentral na Den Haag un dokumento den kual ta mustra ku rèspèt i a base di igualdat e responsabilidatnan ku Ulanda ta karga den e desaroyo sosial-ekonómiko di nos isla pa atendé ku e arianan ku mi a menshoná. Sinembargo un biaha mas nos komo pueblo tin ku eksperenshá ku e 9 miembronan no por a laga na bandera di partido para un banda i uni tras di e bandera di Boneiru. Un biaha mas nos lo bai eksperenshá ku no tin ni agènda formulá, ni tin informashon kua puntonan ku ta primi ta bai duna prioridat den e bishita aki. No a ni ta brinda e komunidat un perspektiva positivo ku kosnan lo bai kambia riba término korto atrobe riba e arianan ku mi a menshoná.
Loke ta hasi e bishita aun mas débil en frente di Ulanda ta ku tin un kantidat di tarea ku nos a tuma na 10-10-10 ku nos na kas no a atendé ètòl i otronan ku a keda no akabá, Preba di esaki ta ku un biaha mas a sobra miones di dòlar ku no a keda uzá for di e presupuesto di 2020. Bo ta puntra bo mes ku ki kara ta bai pidi maas fondo, ku por sierto ta nesesario pa yega na e kalidat di bida komparbel i akseptabel den Ulanda, miéntras ku e fondonan ku nos tin no ta usa nan adekuadamente.
Mas den Ulanda, ban brasa Ulanda, yena pòtmòni, asfalt ta bai kore, ets. ta resultá di ta nada otro ku bakoba pa kue makaku, pasobra den su bida diario e pueblo no ta sinti ni ta eksperenshá ku e ta mas den Ulanda, ni ku Ulanda a akseptá nos brasé, ni ku te awe su pòtmòni no a yena, ni tampoko ku asfalt ta kore. Loke si e pueblo ta sinti tur dia ta ku tur bario a bai atras pa falta di infrastruktura modernisá, edifisionan di gobièrnu ta den un estado malísimo, ku no por brinda e servisio ku pueblo meresé, su fasildiatnan deportivo ta pésimo, bida a bira karu i preisnan di produkto i servisio ta subi den un forma inkontrolá, pobresa ta asotá mas ku 40% di nos poblashon, nos grandinan ta sklama pa un mihó penshun pa no mester sigui traha trabounan peligroso pa kubri nan gastunan, nos tin sufisiente kas pa pueblo, miéntras ku kasnan partikular ta inpagbel pa un gran parti di nos pueblo. Loke si e pueblo ta sinti i eksperenshá ta kareteranan ta den asina mal estado ku ta parse ku nos no ta den Reino Ulandes( e di 5 pais mas riku di mundu), pero mas bien nos ta biba riba un isla di terser mundo. I asina nos por sigui menshoná un kantidat di asuntunan mas ku bo ta puntra bo mes ku ta esaki ta e benefisionan ku nos a spera ora a konvensé e pueblo pa bai e laso direkto ku e kontenido aki.
Pa tur e rasonnan menshoná, mi no por yega na otro konklushon ku e biahe di e siman aki lo no kontestá e espektativanan ku polítikonan kier krea. Ora nan bin bèk man bashí, un biaha mas e pueblo lo sali desepshoná i desfroudá. Den tur e kaos aki, mi ta karga un speransa, esta ku sikiera un of dos di esnan ku ta den e delegashon, lo usa su tempu pa trese e dolónan, e nesesidatnan di e pueblo dilanti ku ta kai bou di responsabilidat di Ulanda, nan lo ta en todo kaso kumplimentu di palabrashonnan hasí na entre otro e akuerdo di gobernashon di aprel 2010, kualnan ta entre otro
– Un maneho kontrolá di imigrashon
– Un kubrimentu di e retraso riba tereno di infrastruktura den mas amplio sentido di palabra
– Nombramentu di un representante di Boneiru na Ulanda pa defendé interesnan di Boneiru i eleminá e pretenshon ku Ulanda sa mas ku tur hende kiko Boneiru mester.
– Un provishon sosial akseptabel den Ulanda sin usa kada biaha e preteksto di ku nos ta diferenshá for di Oropa. Klima, situashon ekonómiko, distansha i otro argumentunan fofo nunka por hustifiká ku nos nivel di bida ta asina atrasá kompará ku nos kosiudadanonan den Ulanda Oropeo. Manenshon di esaki ta simplemente un violashon di derechonan humano ankrá den diferente tratadonan ku Ulanda ta ko-firmante di nan.
Ami i pueblo lo keda ansioso i kurioso pa mira resultado di e bishita aki di nos delegashon na Ulanda den e próksimo siman. Lo e ta un muhé embarasá ku a pèrdè e yu òf e lo ta un yu nasé morto?


text:
Trabao no por stroba viaheronan - ORANJESTAD (AAN): Diaranson atardi den VIP Room di Aeropuerto di Aruba, Ministro Dangui Oduber a duna informacion di e site-visit cu el a haci unda e proyecto di renobacion y expansion conoci como ‘Gateway 2030’ ta den full swing.
Minister Oduber a duna di conoce tambe cu inicialmente e proyecto di Gateway 2030 tabata tin un inversion di 250 miyon Dollar. Esaki naturalmente tabata prome cu e pandemia.
Pero na Maart 2020, e pandemia a cambia henter a panorama di e proyecto. E proyecto di 1 solo fase, a wordo dividi den mas fase.
Resultado di esey ta cu awor e tin un inversion di 140 miyon Dollar.
E titular di Turismo a agrega, cu nan a haya nan ta re-programa henter e proyecto y asina pone e proyecto den diferente fase. Esaki no ta un proyecto facil, e tin hopi parti complica cune, como cu e ta na un aeropuerto cu mester keda den operacional na tur momento, principalmente e fluho di pasahero cu Aruba cu nan ta calculando cu Aeropuerto lo bay haya den lunanan venidero y tambe na 2022. Esey ta un reto grandi pa Aruba su Aeropuerto, pasobra mey-mey di construccion aki, nan lo tin di bay trata na keda mantene e nivel y grado di servicio na e pasaheronan.
E recuperacion despues di reapertura di turismo, ta bayendo basta bon y Aeropuerto di Aruba mes ta mira cu e cifranan ta sobrepasando nan expectativanan.
Despues cu Fase 1A wordo entrega mey-mey di aña 2024, lo tin di dicidi kico lo bira e siguiente paso.
Ministro a subraya aki cu e proyecto ta canando keto bay su bon caminda, pues e ta “on-schedule”.
Minister Dangui Oduber den nomber di Gobierno di Aruba a manda palabranan di gradicimento na tur stakeholder’s pa nan trabao, compromiso y cooperacion pa cu e proyecto.
Na final e mandatario a manda un danki special na tur e contratistanan y tambe na cada un di e trahadornan cu ta haci proyecto Gateway 2030 posibel. Aruba ta progresando y manera nos a bisa den campaña, e pais lo prospera back.
https://diario.aw/categories/noticia/general/proyecto-na-aeropuerto-tin-di-tene-cuenta-cu-fluho-di-pasahero-pa-siguiente-lunanan#sigProIddc57864289


text:
ATHA ta presenta e di 6 edicion di "Poder di Hubentud" Poder di Hubentud
Un hoben poderoso ta e hoben cu ta dedica su tempo liber na yuda y mehora un otro persona, un grupo di mucha, hoben of adulto of e por ta un hoben cu tabata den un situacion dificil y a supera di esaki na un forma positivo.
Awe 12 di augustus 2020 cu hopi enthousiasmo Asociacion Trabao di Hubentud Aruba (ATHA) conhuntamente cu e comicion di Poder di Hubentud ta habri e inscripcion pa e di 6 edicion. Poder di Hubentud ta un proyecto cu desde 2015 a demostra di ta brinda e hobennan di Aruba un empuhe pa sigui haci e bon trabou cu nan ta haci den nos comunidad. Poder di Hubentud ta enfoca pa pone e hoben cu ta haci trabounan positivo den e lus di dia. ATHA ta enfoca riba y crea bon noticia rond di e hobennan aki, pasobra nan lo ta lidernan ehemplar di mayan.
E hoben nan lo pasa den un trayecto di tayer cu ta bira nan fundeshi. E aña aki nos tin 2 categoria: Categoria hoben 15-17 aña, categoria hoben adulto 18-21 aña.
Nos ta invita famia, instancia, amistadnan pa registra un hoben den e siguente areanan: Depeorte, arte y cultura, social, educacion, trabao boluntario, inovacion, comunicacion y desaroyo personal.
Procedura di inscripcion Por inscribi un hoben entre 12 di augustus – 19 di augustus 2020, via FB, Instagram,; @poderdihubentud.
Via e-mail; pdh@athaaruba.com; .
Pa mas informacion por tuma contacto cu Liandro Loopstok (Coordinador di Proyecto) na 582-3773 of whatsapp 565-5543 of pdh@athaaruba.com
ATHA ta enfoca riba crea un plataforma na unda por logra resalta tur e bon trabaonan cu nos hobennan ta desplegando den nos comunidad. E hobennan aki sin duda lo ta profila nan mes como e futuro lidernan ehemplar cu lo dirigi nos comunidad.
ATHA ta presenta e di 6 edicion y di e Proyecto:"Poder di Hubentud" Poder di Hubentud ta concentra su mes den resalta tur hoben poderoso cu ta dedica nan tempo liber na yuda y mehora un otro persona, esaki por ta un grupo di mucha, hoben adulto of tambe un hoben cu tabata den un situacion dificil y cu a logra supera tur obstaculo di un forma positivo.
Awe 12 di augustus 2020 cu hopi entusiasmo Asociacion Trabao di Hubentud Aruba (ATHA) conhuntamente cu e comicion di Poder di Hubentud ta habri e inscripcion pa e di 6 edicion di Poder di Hubentud.
Poder di Hubentud ta un proyecto cu desde 2015 a demostra di ta brindando na e hobennan di Aruba un empuhe pa sigui haci e bon trabou cu nan ta haci den nos comunidad. Poder di Hubentud ta enfoca pa pone e hoben cu ta haci trabounan positivo den e lus di dia.
E hoben nan lo pasa den un trayecto di tayer cu ta bira nan fundeshi na unda nan ta ekipa nan mes cu diferente herment necesario den nan cosntruccion di nan profecionalismo. Manera den ananan anterior,E ana aki nos tin 2 categoria: Categoria hoben 15-17 ana, categoria hoben adulto 18-21 ana.
Nos ta invita famia, instancia, amistadnan pa registra un hoben den e siguente areanan: Depeorte, arte y cultura, social, educacion, trabao boluntario, inovacion, comunicacion y desaroyo personal.
E ana aki Poder di Hubentud ta bay focus riba 5 thema: 1. Famia 2. Medio Ambiente 3. Salud 4. Fauna 5. Innovacion/ Futuro.
Riba e 5 tema aki cada hoben individual lo bay traha un Proyecto unico unda cu lo saca un Proyecto ganador pa gategoria unda cu tur hoben participante di edicion PdH 2020 lo yuda pa realisa e Proyectonan ganador.
Procedura di inscripcion Aruba completo, sea, un maestro, famia, amigo, grupo cu e hoben ta pertenece, por inskirbi un hoben cuminsando awe riba dia di Hubentud, esta dia 12 di augustus te cu dia 19 di augustus 2020, via FB, Instagram,; @poderdihubentud. Via e-mail; pdh@athaaruba.com; . Pa mas informacion por tuma contacto cu Liandro Loopstok (Lider di Proyecto) na 582-3773 of whatsapp 565-5543 of pdh@athaaruba.com


text:
ISBN: 978-99904-2-200-9
Ortografia i Lista di palabra Papiamentu Buki di Oro
$ 16,49 O.B Excl.
Fls 30.01
Ortografia i Lista di palabra Papiamentu ta un buki ku ta ofresé reglanan ofisial di nos ortografia, siguí pa un lista básiko ku ta kontené un kantidat di palabra di uso general na papiamentu. A duna e buki akí un nòmber di kariño, esta Buki di oro. Esaki ta djis pa indiká e balor altu ku idioma papiamentu tin pa nos tur komo idioma di uso general. E reglanan di ortografia i e lista i palabra tin ku aportá na uniformidat ora ta trata skirbimentu di papiamentu na benefisio di tur esnan ku ke lesa papiamentu fásilmente i skirbié na un manera korekto. E buki ta pa tur siudadano en general i partikularmente pa funshonario públiko, profeshonal, dosente i studiante i pa skol.
In stock
Compare


text:
Shell ta bandona proyecto di gas, Kico ta e perspectiva real anto?
Ultimo dianan varios informacion a sali tocante e proyecto di gas natural, unda e companianan Repsol y Total ta trahando ainda riba exploracion di...
Aruba por beneficia di ‘Defensor di Pueblo’? Si bin cambio den trato di ciudadano
Na aña 2015 caba e partidonan representa den parlamento a yega na un acuerdo tocante e proyecto di ley pa creacion di e instituto...
Aruba por beneficia di ‘Defensor di Pueblo’? Si bin cambio den trato di ciudadano
Na aña 2015 caba e partidonan representa den parlamento a yega na un acuerdo tocante e proyecto di ley pa creacion di e instituto...
Gobernacion mes ta stimula separacion di informacion Entrevista cu hefe di Inmigracion ta...
Algun dia pasa Bon Dia Aruba tabatin un entrevista interesante cu hefe di Inmigracion na aeropuerto. Hopi detaye di nan trabao di cuida nos...
Gobierno ta insisti den crea confusion..Cu cua Citgo nan a cera deal?
Keto bay gobierno ta keda referi na ‘Citgo’ como nan partner pa reapertura di e refineria. Apesar cu e ‘Citgo’ cu a cuminsa negocia...
Reapertura ta bay cambia San Nicolas? Bida nobo ta exigi mucho mas
E acuerdonan encuanto reapertura di e refineria por trece cambio riba diferente tereno. Un di nan ta cu, ora gobierno haya henter e propiedad...
CITGO; Parlamento ainda a keda cu hopi pregunta, Financiamento no ta sigur
E presentacion di gobierno di dialuna ultimo pa informa parlamento a duna cierto contesta pero a yama tambe pregunta atrobe. Tambe pasobra te awor...
Banco Central ta mantene opinion di deficit 2015..Deficit tabata 4.2% di GDP fin di...
Banco Central a caba di publica su analisis anual di nos economia: e Annual Statistical Digest 2015. Un di e documentonan mas esencial pa...
Bosman como oposicion politico na Aruba.. Haciendo e preguntanan al caso…
Ta resulta cu na Hulanda ta surgi mas interogante tocante e refineria cu na Aruba mes. Un di e actornan den parlamento Hulandes cu...
Fecha 1 di augustus no ta realistico…Caba di regla asunto legal por tarda...
Den e acuerdo di 13 di juni unda a concretisa e reapertura di e refineria, a papia di 1 di augustus 2016 como fecha...


text:
Oranjestad-Diasabra dia 26 di April 2014 ta dia di Rey y e aña aki pa prome biaha e team di Rancho Monte Azul ta organisa un Trendy Luxery Fasion Fundraising Yardsale. Mescos na Hulanda cu ta conosi pa organisa ‘Vrijmarkt’ riba e aña di la reina (sigiendo riba dia di Rey awo), e team di Rancho Monte Azul a opta pa organisa esaki y no bende solamente fashion items nobo pero tambe items segundo mano cu ta manera nobo.
Lo bay tin paña pa tur edad, di baby te cu adulto di hende homber y hende mohe. E variacion di articulonnan lo ta grandi, di paña casual te shimis di gala. Tin tas, sapato, accessorios, articulonan di cas y hopi mas cuminsando for di Awg. 5,00 so bay ariba.
E Kingsday Yardsale aki ta tuma luga na e caminda grandi di Paradera, diagonaal di Hong Kong Supermarket. Pasa libremente entre 10.00 di mainta y 4.00 di atardi. E contribucion ta pa e team di “Rancho Monte Azul” por participa na e di 10 Mundial di Jinetes y Amazonas Paso Fino na juli 2014 representando Aruba internacionalmente. Pa mas informacion por yama 5949678 of 5689960.


text:
Cla pa contesta tur pregunta of suministra informacion na pashent of clientenan
ORANJESTAD, Aruba: Pa Inspectie Volksgezondheid Aruba (IVA) tabata un dia special diahuebs ultimo, ora a inaugura nan oficina nobo. E celebracion a bay den un ambiente ameno cu tur invitado y empleadonan contento di mira e localidad nobo. Inspector General di IVA ta mr. Dorylee Pappers-Lopez Penha, kende hunto cu su team a traha duro pa asina por a yega e localidad.
Ta importante pa e pueblo di Aruba sa unda por yega cerca nan y cu e departamento di IVA t’ey pa brinda asistencia, pero tambe pa cualkier keho cu por tin y nan sa precies unda pa bay. E momento di e apertura tabata uno hopi special pa tur trahado di e departamento.
Meta di IVA ta pa tin un laso estrecho cu tur otro departamento y ta traha cu tur partner den cuido. Hunto cu e partnernan, IVA lo desaroya pero tambe controla y supervisa cu tur partner den cuido ta tene nan mes na e normanan.
“Partnernan importante pa nos ta por ehempel Ministerio Publico, unda cu nos lo traha den estrecho cu nan”, mr. Dorylee Pappers-Lopez Penha a indica. Trahando hunto cu nan ta pone cu IVA por discuti casonan cu ta bin cerca nan.
Inspector General a manda un mensahe na comunidad di Aruba cu si un hende como pashent of cliente tin cualkier pregunta of falta di informacion pa loke ta e cuido di Aruba of tin keho riba cuido brinda nan nan, cu nan por pasa cerca nan. IVA t’ey pa duna e ayudo y duna guia den e direccion corecto.
Despues cu Parlamento a aproba su creacion y a pasa e leynan corespondiente di control y sancion, desde dia 1 di januari 2017, Inspectie Volksgezonheid Aruba a bira un realidad y mescos ta e leynan cu a drenta na vigor. Pa por garantisa cu tur partner envolvi ta consciente di e normanan, e reglanan y e sancion nan mara na e control riba calidad, a topa cu tur durante varios seminario.
Inspectie Volksgezondheid Aruba (IVA) ta un organo cu ta encarga cu control di calidad y siguridad den nos cuido medico. Pero mas aleu tambe lo e sirbi como consehero pa Minister di Salud y e Ministerio di Salud y e sector completo, o sea, e centro unda tur cos lo mester pasa pa asina yega na e nivel di calidad y siguridad cu tin mira riba dje.


text:
KRALENDIJK – Sekretario di estado Raymond Knops di Relashonnan den Reino durante su bishita di trabou na Boneiru ainda no a risibí un petishon pa sosten di corona èkstra. “Mi a tende espesialmente di e representantenan ku nan ta kontentu ku e liñanan ta kòrtiku, ku a aktua rápidamente i ku e hendenan a haña nan areglonan lihé.”
Staatssecretaris Knops over de steun aan Bonaire
Knops entre otro a bishitá Fundashon Mariadal i e banko di kuminda. “Na e banko di kuminda mi a mira kiko ta e bandanan mas skur di e situashon ku nos ta aden aworakí. Sierto grupo den e sektor turístiko hopi bia ta èkstra vulnerabel. Meskos ta konta pa hende ku ta dependiente di mas ku un trabou. Mi tabata impreshoná di e empeño di e boluntarionan ku ei kon ku nan por ta komponé pakete.”
Pobresa ta un punto di agènda ku segun e, Tweede kamer lòs di corona ta traha ariba tur ku tin. “E krísis aki ta kore pasa dor di esaki. Nos lo evaluá e progreso promé ku fin di e término di gobernashon aki. E ora ei lo mira kiko ta nesesario.”
Kontentu ku e akuerdo di gobernashon, no tantu ku e progreso’
E progreso di e akuerdo di gobernashon segun Knops sí por bai mas rápido. Tambe den e kuadro di gobernashon drechi por pone paso ainda. “Bon gobernashon ta importante i ta un tema ku nos lo keda menta. Den esaki tin hopi di hasi ainda.”
Medida èkstra di corona
Gezaghèber Edison Rijna despues di e relato di e sekretario di estado a bisa ku lo tuma medida èkstra di corona awor ku e kantidat di infekshon aktivo a subi bira kuater.
Asina entrante djabièrnè lo kanselá e air bubble ku Kòrsou loke ta nifiká ku bishitante di eksterior promé mester bai den karentena dos siman. Biahero di Oropa for di 14 di sèptèmber ta obligá pa hasi un tèst di corona 72 ora delantá. Ademas entre otro mas bishitante di hóreka mester registrá; na fiesta privá por tin maksimalmente 25 persona i aktividat deportivo por lo pronto lo ta sin públiko.
Segun Rijna ainda tin hende ku no ta mira e seriedat di e situashon. “P’esaki tambe tin medida èkstra.” Por lo pronto skolnan por keda habrí.


text:
All posts tagged "Siman 2"
-
Division Honor/ 5 months ago
Resumen siman 2 torneo AVB 2021
E siman dos di e torneo AVB a regala nos weganan cu hopi gol y futbol atractivo pero tambe weganan sera...
-
Deportivo Nacional a gana Caiquetio den un wega preta, atractivo y cu sorpresa
E ultimo wega di siman 2 den Division Honor tabata entre e actual sub-campeon di Aruba Deportivo Nacional contra SV Caiquetio,...
-
Britannia ta tuma liderato di campeonato nobo despues di a gana La Fama 3-0
E ekipo di SV Britannia ta biniendo di gana Bubali 4-0 den e prome fecha di campeonato Division Honor y a...
-
Dakota a domina y a gana Bubali na un manera convencente cu anotacion di 3-0
E campeonan di e temporada pasa, SV Dakota a cuminsa e campeonato actual cu un empate forsoso contra e subcampeonan Deportivo...
-
River Plate y RCA a keda empata 2-2 den e ‘Derby di Capital’ den un wega tenso pero no bistoso
E prome encuentro di e ‘Derby di Capital’ di e campeonato actual entre River Plate di Madiki y RCA di Solito...
-
Brazil Juniors ta impresiona cu nan fisico y velocidad pa gana Estrella 2-0 den un bon partido
E norma den futbol ta cu ekiponan cu promove for di Division Uno ta haya hopi contratempo den e division mas...


text:
DEN HAAG – “Loke ta hala mi atenshon ta ku siudadanonan mester warda masha largu ora nan tin keho.” Asina Defensor di Pueblo Nashonal, Reinier van Zutphen, ta bisa na okashon di su rapòrt ‘En toen bleef het stil…’ (‘I e ora ei a keda ketu…’trad.), tokante Kuerpo Públiko Boneiru.
“E problemanan ta mas den e manera ku ta anda ku e siudadanonan di Boneiru ku den e reglanan chikí. Mi impreshon a base di kombersashon ku mandatario ta ku nan mes tambe ta haña esaki.”
Na yuli Defensor di Pueblo a start sinku investigashon di Kuerpo Públiko Boneiru (OLB). Bonerianunan tabata keha ku gobièrnu lokal tabata reakshoná slo òf niun ora so riba un keho. Mayoria di e kasonan ta trata di tereno.
Rekomendashon
Van Zutphen su rekomendashon di mas importante den e rapòrt ta ku mester tene siudadanonan mihó na altura, maske kon komplika un petishon por ta. “Si un instansha di gobièrnu ta kere ku nan no por kontestá den dos òf tres siman, nan mester bisa: nos a risibí bo keho òf petishon, nos ta tratando e, e ta den man di tal i tal ámtenar òf departamentu, pa pregunta por akudí tal i tal kaminda. Kaba mester bisa tambe ki ora sí ta bini un kontestá.”
Kuater di kada sinku kaso no a trata ainda. Van Zutphen: “Pa algun keho ainda tin kos kompliká ku mester sosodé. Un desishon di gobièrnu, un kombersashon mas aleu, un trokamentu di tereno. E rapòrt aki a hasi hende hopi konsiente si ku OLB mester hasi algu.”
Tòg Defensor di Pueblo ta krítiko tambe den su rapòrt. Hopi bia e aparato atministrativo ta kuminsá traha te despues ku el a tene un investigashon. Esaki no ta mustra riba mala boluntat? “Esei lo ta un aktitut masha negativo”, Van Zutphen ta haña. “Unda ku mi yega . tur kaminda nan ta di akuerdo ku por mas mihó i mas lihé. Pero pa pone e paso, esei ta mesun difísil pa tur hende tur kaminda.”
Problema finansiero
Djis despues ku a habri e sinku investigashonnan OLB a reakshoná bisando ku e problema ta pa mayoria parti finansiero. Pa motibo di e pago liber abou na Bonairu hopi vakatura na gobièrnu ta keda sin haña hende. “Plaka semper ta un issue. Pero e plaka no ta den esun mail ku bo ta manda un hende pa bisa ku bo a risibí e keho i ku bo ta tum’é serio. Den e solushon final si mi por imaginámi ku plaka ta hunga un papel. Pa usa un kaso di e rapòrt: pa duna un pèrmit di sambuyá no tin masha plaka envolví.”
Defensor di Pueblo mes tambe ta lucha ku falta di plaka. Asina e mester a kanselá un biahe planeá ku investigadó pa Hulanda Karibense. Van Zutphen no tin miedu ku awor e preshon lo baha. “Mi ta ripará sí ku tin algun desapunte pasbra nan a konta ku mi lo a bini.”
Outor Pieter Hofmann


text:
KRALENDIJK – Resientemente Bonaire Lions Club a eligí su direktiva pa e aña leonístiko 2020-2021 bou di presidensia di Edelmira Marten-Carolina ku a keda reeligí komo presidente i ta bira e di 59 presidente.
Edelmira Marten-Carolina den su spich komo presidente entrante a indiká ku e ta gradesido pa e konfiansa pon”é den su persona un aña mas pa dirigí e klup di tantu balor pa komunidat.
E aña ku a pasa tabata un aña otro for di tur aña. Un aña ku un pandemia ku a sorpresá mundu kompletu i ku tabatin su influensianan negativo tantu sosial komo ekonómiko.
Un aña leonístiko ku a premirá di bira un aña ku hopi aktividat riba diferente tereno. Apesar di esei por wak bèk riba algun meta ku a realisá manera e spònsermentu anual di un deportista pa partisipá den un torneo di baseball internashonal, yudansa ku limpiesa na Hospice Kas Flamboyan. Den Regatta a logra hasi algun mucha di Fundashon Kuido pa Oido i Bista , ku tambe ta un grupo di enfoke di Lions, kontentu ku entrada pa e atrakshonnan ku tabatin den parke Wilhelmina. Den kuadro di salú tabatin un kaminata den naturalesa ku na final tèst di suku, tambe a sostené Special Olympics ku nan Walk A Thon anual tantu ku ‘manpower’ komo un kontribushon pa e famoso sòpi pa na final.
E pandemia tabatin su banda positivo tambe mirando ku un meta ku tin diferente aña pero ku no ta logra, e biaha aki si a logra. Ta e forsa ku a uni entre diferente klup di servisio, den e kaso aki Kiwanis Club i Rotary Club huntu ku Bonaire Lions Club , pa hasi un radiotòn. Esaki pa a kontribuí ku sèn i komestibel pa Voedselbank i Voeding op school ku ta distribuí kuminda pa famianan den nesesidat i den e kaso akí tambe esnan afektá pa e krisis ku a surgi. E tabata un proyekto pensá den un tempu hopi kòrtiku ku a bai kontra di e lema ku ‘sòpi purá ta sali salu’. Den e kaso akí a logra den 4 ora kolektá kasi $16.000 i sin konta e paketenan di komestibel tambe ku a entregá.
Dia 2 di febrüari durante di charternight ku Bonaire Lions a kumpli 58 aña, a eligí e POTY (person of the year) di 2019 ku ta Sr. Frensel Celestijn i a hasi uso di e oportunidat pa hasi un donashon na e agrupashon musikal di hóben FMK. Despues Corona virus a bin aden i a paralisá tur proyekto. Otro meta tabata pa reklutá miembro nobo. Esaki tambe ta otro logro. Bonaire Lions Club ta orguyoso di anunsiá ku Ariadna Timp i Pedro de Jongh awor ta forma parti di e famia leonístiko.
Presidente Edelmira a finalisá i ta yama danki na e direktiva saliente, otro ‘lionnan’ i ‘partnernan in service’ ku den un tempu difísil a hasi nan máksimo esfuerso pa tòg por a funshoná i ku a sòru pa apesar di tur kos logra laga Lions su nòmber sigui resoná. Alabes ta bai un felisitashon na e direktiva entrante ku sigur lo duna kontinuashon na e bon trabou di Bonaire Lions Club manteniendo su lema: ‘We serve better when we serve together’.
El a terminá su spich yamando danki na e direktiva saliente sperando di por konta ku koperashon di kada un miembro pa asina sigui realisá i metanan i alabes a felisitá direktiva nobo i ta sigur ku lo duna kontinuashon na e bon trabou di Bonaire Lions Club.
Ku e lema di Bonaire Lions Club den mente: ‘We serve better when we serve together’.


text:
Kralendijk – E plan pa drecha mas kaminda na Boneiru ta kla. E kamindanan ku nan ta bai traha riba dje den e temporada binidero ta konosí. E úniko kos ku falta awor akí ta e último parti di e sèn ku Hulanda a primintí pa ehekutá e programa di kaminda (wegenprogramma).
Ministerio di Infrastruktura i Maneho di Awa ta finansiá e programa di kaminda. E ministerio ta depositá e sèn pa e kamindanan den diferente parti riba kuenta di banko di Entidat Públiko Boneiru. Esaki ta sosodé entre otro a base di progreso di e programa. Na e momentu aki Entidat Públiko Boneiru ta sperando riba e siguiente parti, di manera ku por ehekutá e programa segun e planifikashon ku nan a presentá. Awor akí ya kaba renobashon di Kaya Commerce ta den pleno marcha. E siguiente kamindanan ku nan ta bai kuminsá kuné ta Kaya Hermandad, Kaya Gramel i Kaya Neerlandia.
Fondo
Den e akuerdo di gobernashon di 2017 a disidí pa strukturalmente pone 5 mion euro disponibel pa eksplotashon di infrastruktura físiko na islanan BES for di 2018 te ku 2033. A stipulá un norma pa repartishon di manera ku tur aña ta reservá 2,75 mion euro pa Boneiru pa eliminashon di e retraso den mantenshon di e kamindanan.
Mester hasi uso di e medionan na un manera efisiente i efikas sí. Pa e motibu aki for di Den Haag (ministerio di Infrastruktura i Maneho di Awa) tur aña ta hasi un evaluashon a base di efisiensia i efikasia di e medionan. Na aña 2019 Boneiru a risibí e medionan pa promé biaha pa 2018 i 2019. Un suma total di 5,5 mion euro. Mas aleu na aña 2019 Boneiru a risibí un impulso pa un biaha so di 3 mion euro pa e kamindanan rònt di e skolnan. En total Boneiru a risibí pues 8,5 mion euro pa e kamindanan. Importante pa menshoná ta tambe ku a hasi un palabrashon ku e islanan por hasi petishon pa medionan pa e próksimo 4 aña, di manera ku nan tin un suma mas grandi pa por kuminsá ku proyektonan grandi di kaminda tambe.
Pa e motibu aki Boneiru a entregá un petishon pa medionan na rason di 11 mion euro pa 2021 te ku 2023. E suma akí no ta bini den un solo transakshon, pero nan ta pag’é den diferente parti. Na luna di yüli 2021 nan lo hasi un transakshon di 3 mion euro. Na fin di 2021 i durante 2022 e fondonan ku ta resta lo sigui. Ku e fondonan aki ta renobá en total 18 kaminda kompletamente (wak e komunikado pa prensa anterior). Na aña 2022 lo hasi un petishon pa e periodo di 2024 – 2028. Den kaso ku e trabounan kana rápidamente, kisas lo por hasi un apelashon riba e fondonan akí mas promé.
Tim di programa
Pa por hasi uso na un manera efisiente i efikas di e medionan, na fin di aña 2020 a formulá un programa, e Programa di Mas Aña pa Kamindanan di Boneiru (Meerjarenprogramma Wegen Bonaire – MJOP). Pa ehekushon di e programa akí a lanta un tim apart, pa kua a kontratá vários profeshonal eksterno. E munisipionan Rotterdam i Alphen aan de Rijn ta aktua komo konsehero.
Banda di planifikashon i realisashon di renobashon di e kamindanan e tim ta dirigí su mes entre otro tambe riba mehorashon di proseduranan atministrativo i finansiero, komunikashon i organisashon di un sistema profeshonal pa maneho di kaminda (Gisib), den kua ta inkluí tur informashon di tur kaminda na Boneiru; den esaki e tim ta traha huntu ku e kompanianan di utilidat. E tim ta dirigí su mes tambe riba formulashon di e plan di término mas largu (2023 i mas aleu) pa renobashon i mantenshon di e kamindanan.


text:
Merito pa Dr. Bob Pinedo
Merito pa Dr. Bob Pinedo
Konosido speshalista di kanser di Kòrsou, Dr. Bob Pinedo (70), fundadó di VU Cancer Center Amsterdam, a risibí djasabra ultimo na Estados Unidos e merito di mas haltu pa investigashon di kanser. Nunka promé un Kurasoleño no a yega di risibí e prestigioso David A. Karnofsky Memorial Award aki.
“Medikonan por siña asina tantu for di un solo hende…. Pa mi kada pashènt ta un perla…” Pa e speshalista di kanser Kurasoleño dr. Bob Pinedo esaki ta lokual e ta para p’e pa tantu aña i awor e ta risibí un premio pa esaki. Pa medio di un simpel punto di salida ku a resultá hopi efektivo: “Trese pashèntnan i investigadornan den serkania di otro, di manera ku esaki ta resultá den un interkambio sientifiko partikular.”


text:
Ken nos ta:
Na momentu ku un hende fayesé, esnan ku ta keda atras ta haña un kantidat di kos pa enfrentá. Banda di e ferdrit, nan tin ku regla diferente asuntu tantu pa e entiero komo e kosnan práktiko.Ta p’esei nos di El Tributo a traha un lista pa bo di e kosnan ku mester regla i/o tene kuenta ku n’e.
Nos Vishon:
Hasi eventonan di bida un eksperensia memorabel.
Nos mishon:
Kompashon ta nos mishon!
Nos sa ku pèrdè un ser kerí no ta nada fásil. Ta p’esei nos a hasié nos mishon pa kombibí e momentunan difísil aki ku esnan ku ta keda atras, dor di trata di hasi e proseso mas fásil i leve ku ta posibel. Esaki nos ta hasié dor di brinda un servisio integral pa asina e famia i konosínan, por dediká nan tempu pa despedí optimalmente di e defunto stima.
Pa por garantisá un servisio profeshonal i ekselente na kada un kliente, regularmente e personal di El Tributo ta asistí na kursonan intensivo di kapasitashon den eksterior òf lokal. E hostessnan ku ta asistí e famia durante entiero por ehèmpel, ta kalifiká pa duna asistensia den kaso di krísis òf promé ousilio durante entiero.
Bou di e slogan “despedí ku dignidat” nos ta atendé tur detaye pa garantisá un despedida digno di e defuntu; sea ta trata di un seguro di entiero adelantá, regla santana, guia pa e proseso di luto, embalsamentu, kremashon, òf un rekuerdo manera un urn den forma di un hanger, keepsake of thumbies .
Sigui tira un bista riba nos wep sait pa bo por mira e diferente servisio, fasilidatnan i posibilidatnan ku nos ta brinda.
Nos Balornan:
E fundeshi di nos empresa ta ankrá den e siguiente balornan pa ku nos trato ku nos klientenan, gruponan di interes i nos personal:
- Rèspèt: Duna e mesun balor i trato ku nos tambe lo ke risibí di otronan
- Lealtat: Kumpli kabalmente ku lo ke nos a primintí
- Integridat i transparensha: Nos ta garantisá honestidat i transparensha den tur lo ke nos ta hasi
- Responsabilidat: Karga responsabilidat di nos akshonnan
- Servisio profeshonal: Invertí, riba un base regular den kapasitashon di tur ku ta enbolbí den nos organisashon
- Stabilidat finansiero: Promové kresementu duradero
Historia kòrtiku di El Tributo
Na e edat hóben di 21 Sr. Angel Nieuw a fundá e agensia funerario El Tributo, na Pietermaai 8 kaminda despues a bin e ofisina di SSC. Sr. Nieuw kende, na chikitu tabata biba banda di un seter, a disidí, despues di hasi negoshi den diferente otro área, pa lanta su mes funerario na aña 1944. Den e tempu aki El Tributo tabata buska defunto na kas, bende kaha di morto, krans i bela.
Semper Sr. Nieuw su punto di salida tabata pa dun’é despedida di e defunto un toke speshal i konstantemente e tabata bini ku ideanan inovativo pa por kumpli ku esaki. Pa e motibu aki mes Sr. Nieuw a sòru profundisá i kualifiká su mes den e área aki.
El Tributo, ta e promé agensia funerario lokal ku a introdusí un sala kaminda famia i konosínan por sinta i risibí bishita di kondolensia i tambe tuma despedida di nan defunto. Ta e mesun agensia funerario aki a bin ku promé santana ku no ta mara na religion: Morada Santa na Bottelier, na aña 1969.
E konsepto di plania bo entiero den forma di un seguro di morto, tambe ta un idea di Sr. Nieuw. Un produkto ku awendia a bira normal serka tur agensia funerario di Kòrsou. Tur esakinan a pone ku El Tributo den un tempu kòrtiku a bira un berdadero konsepto na Kòrsou, esta: Entiero ta El Tributo.
Na Desèmber 2005 Haidel Haile a tuma e batuta for di Angel Nieuw i a komprometé su mes, komo e direktor i propietario nobo, pa sigui brinda un servisio profeshonal i tambe sigui ku e tradishon pa sòru pa e famia haña un servisio di entiero digno pa nan defuntu. Algu ku hopi biaha ta sirbi di gran konsuelo pa esnan ku ta keda tras. Tambe Sr. Haile a sigui ku e tradishon di ideanan inovativo; un di e promé ideanan ku el a introdusí ta “hospitalidat”den entiero.
E servisio di “hospitalidat” ta enserá ku El Tributo por regla tur detaye tantu promé, durante komo despues di entiero.
Riba dia di entiero e famia por konta ku hostess pa asistí e famia, te den e mas mínimo detaye, durante e programa di entiero. Aparte di dirigí e programa i sirbi e invitadonan e hostessnan ta entrená pa duna asistensia tambe den kaso di krísis. Ku e servisio di hospilidat aki El tributo ke logra ku e famia ta haña sufisiente tempu pa tuma despedida di nan defunto. Foto Background hostess.
Tambe el tributo ta bini ku e konsepto: un entiero ku ta reflehá personalidat di e defuntu tempu ku e tabata na bida. Di e forma aki no solamente ta despedí pero alabes selebrá i rekordá e defunto su bida na su entiero.
Den e luna di desèmber di aña 2005El tributo ta organisá e promé Remembrance concert den e hòfi di Bottelier. Un konsierto kaminda artistanan tantu lokal komo internashonal ta presentá temanan konosí ku ta trata e diferente emoshon i pensamentu ku esnan ku keda tras ta sinti. Un konsierto ku kada aña di nobo ta atraé ku mas bishitante. Aña 2014 ta e di 10 bia ku ta organisá e Remembrance concert.
Den kuadro di e vishon: “Hasi eventonan di bida un eksperensha memorabel “a organisá e evento “Selebra bida” den 2014. Un konsierto riba Brionplein, kaminda diferente artista lokal a presentá pero tambe lidernan di diferente denominashon a reflekshoná riba e tema Selebrá Bida.
Durante e evento aki a tuma lugá e ‘kick off’ di e tour: Konfeshon di Kurason. Un inisiativa pa brinda hendenan ku tin un sekreto ta kana rònt ku n’e, oportunidat pa ekspresá esaki anonimamente. Na mes momentu esaki ta sirbi pa haña un bista di kiko ta biba den nos komunidat.
Un di e servisionan moderno ku e El tributo ta brinda ta: Life streaming di entiero, speshalmente pa esnan ku no por ta presente tòg por sigui e entiero di nan ser kerí.
Den su afan pa sirbi e kliente optimalmente, e servisio di El tributo ta ekstendiendo kada dia mas; kada bes ku detektá un nesesidat El Tributo ta konkretisá esaki den un produkto nobo.
I ainda tin hopi mas pa logra, paso ku mas di 70 aña di eksperensha, El Tributo ta e konsepto di entiero “Despedí ku dignidat” den nos komunidat.


text:
E motibo dicon nos ta trece pa dilanti cu e discucion actual entre Hulanda y Aruba practicamente tawata innecesario ta pasobra e colegio di supervision, riba 24 di juni 2020, a conseha Hulanda pa duna Aruba e fianza. E conseho aki por lesa bek den nan carta (CFT202000079)den cual literalmente nan ta bisa: “Het CAFT adviseert de RMR over te gaan tot het toekennen van AWG 204 miljoen liquiditeitssteun voor het derde kwartaal”.
ASPECTONAN DI MANEHO FINANCIEROGabinete Wever-Croes tabata riba e bon caminda prome cu COVID. Segun tur rapportnan economia y turismo tawata crece. Na mes momento desempleo a conoce un rebaho na aña 2019. Maneho di Minister di finanzas, economia y cultura sra. Xiomara Maduro a percura pa logra cera 2019 cu un surplus. Y presupuesto 2020, prome cu COVID a presenta, tawata conoce un surplus di riba 40 miyon florin. Pues mi no por compronde cu ainda cierto prensa y ciudadano por yega na e conclusion cu Aruba lo mester pidi disculpa na Hulanda. Discucionnan asina importante mester wordo hiba a base di cifra, rapportnan y consehonan huridico caminda nos tur por lesa esaki.
ASPECTONAN HURIDICOTa como si fuera cu ora bo trece, den e caso aki conclusionnan huridico pa dilanti, ta pone cierto periodistanan bira furioso. Cu nos ta contra e proceder di Hulanda ta berdad. Pero semper nos ta argumenta esaki y pa loke ta e aspectonan Huridico nos ta referi entre otro na conseho di Professor mr. H.G. Hoogers di Universidad di Groningen, Hulanda. E ta conclui, mescos cu nos, cu Hulanda su proceder ta inacceptabel. No solamente e ley di consenso ta anti-constitucional pero e por wordo te hasta considera discriminatorio, mirando cu ta insinua cu tin dos diferente tipo di ciudadano Hulandes den nos Reino. Y un di su conclusionnan ta como lo siguiente:
In het voorgaande werden twee zaken duidelijk: in de eerste plaats dat de inhoud en de strekking van de Rijkswet zeer vergaand zijn ten aanzien van de Arubaanse autonomie en dat er geen sprake is van consensus in de zin waarin het Statuut dat bedoelt.-Prof.mr. H.G. Hoogers-
PA CONCLUINos por diferencia di opinion pero ta inportante pa nos hiba e discucion aki cu respet y a base di cifra y consehonan huridico. Por cierto un conseho di “Raad van State” en todo caso nos yun no por presenta, pasobra Hulanda tambe ta nenga e peticion di e islanan Caribense pa acerca “Raad van State”.
Gabinete Wever-Croes a transforma e maneho financiero den uno responsabel y e propio secretario di estado Hulandes a admiti esaki publicamente. Pues lo ta eroneo pa pensa cu ta Aruba mester pidi Hulanda disculpa.
Rocco Tjon: 24 juni 2020 CAFT a acorda fianza pa Aruba
E motibo dicon nos ta trece pa dilanti cu e discucion actual entre Hulanda y Aruba practicamente tawata innecesario ta pasobra e colegio di supervision, riba 24 di juni 2020, a conseha Hulanda pa duna Aruba e fianza. E conseho aki por lesa bek den nan carta (CFT202000079)den cual literalmente nan ta bisa: “Het CAFT adviseert de RMR over te gaan tot het toekennen van AWG 204 miljoen liquiditeitssteun voor het derde kwartaal”.


text: Kralendijk – Na aña 1990 riba e fecha 1 di yanüari William Gregorio Piar mihó konosí komo Willy, a drenta servisio di gobièrnu di Boneiru na e Instituto di deporte Indebon. Willy a keda enkargá ku e proyektonan di edukashon físiko na skolnan básiko i deporte den bario. Willy tabata usa su kreatividat dor di traha bala nan di mea pa asina e muchanan por a praktiká e deporte di bala, mirando e limitashon ku tabatin e tempu ei. Durante di e trinta añanan Willy i su koleganan a sigui diferente kurso relashoná maneho di deporte na nivel. Durante añanan Willy a duna gimnasio na Reina Beatrix,Kolegio Papa Cornes i skol San Bernardo, i aktualmente Willy ta duna gimnasio na Kristu Bon Wardador. Den su funshon Willy a funshoná komo lider di tim, kordinadó di deporte, i ta enkargá ku e proyektonan di deporte den bario, akohida despues di skol, durante diesshete aña Willy a kordiná deporte eskolar lokal i weganan Interinsular entre Aruba, Boneiru i Kòrsou. Hefe di Indebon sr.Peter Silberie a trese dilanti, ku ta un plaser pa traha ku un tim profeshonal den Indebon, por mira ku Willy i su otro koleganan a duna i pone rèspèt ku awendia por mira hóbennan ku a i ta destakando riba diferente ramo di deporte riba nos isla i den eksterior. Finalmente Peter a felisitá Willy i su famia ku su trinta aña sirbiendo komunidat boneriano i Willy semper ta kla pa yuda su koleganan pa asina trabou nan sali na benefisio di nos hóbennan. Diputado enkargá ku deporte sr.James Kroon na nòmber di Gobièrnu di Boneiru a felisitá Willy i su famia i koleganan pa e sosten i e dedikashon na su trabou kual ta na bienestar di nos komunidat, i ku Willy sigui ku e bon trabou ku la desplegá durante e trinta añanan, pa klousura e parti ofisial diputado James Kroon na nòmber di gobièrnu di Boneiru den presensia di Peter Silberie i Allyson Pourier a entrega Willy e sertifikado di rekonosimentu i un gratifikashon pa e añanan.


text:
WILLEMSTAD - Fundashon Kultural Seú despues di algun luna di preparashon, djadumingu awó ta bai presentá e parada di kosecha.
Ya gruponan a prepará p'asina partisipá na e Marcha di Seú aki. Un kantidat di grupo ta bai partisipá p'asina huntu ku e fundashon den kuadro di selebrashon di 43 aña di seú desfilá den kayanan di Otrabanda. Djadumingu mainta
Djadumingu mainta for di 11' or gruponan ta prepará pa sali na altura di Tesoro Plaza, ku un parti seremonial na kua ta Minister Kultura Siensia i Deporte Sra.Maurina Esprit Maduro inkluso pastor lo bendishoná e kosecha.
Un kantidat di 47 grupo ta partisipá na e marcha aki. Lòs for di esaki Fundashon Kultural Seú Kòrsou ta invitá pueblo di Kòrsou pa nan sali kaya i aploudí nos gruponan di Seú. E parada di seú mayó ta sali pa 11"or di mainta - pasa Rooseveldtweg- Plaza Hariri- Marchena- Wishi - Habaai- Planterust- Van Eyck van Voorthuyzenweg- Roodeweg, pasa den Kaya Grandi Otrabanda i finalisá na Plasa Brion.


text:
ORANJESTAD – Aruba Airport Authority N.V. (AAA) tabata hopi contento ora el a ricibi e noticia cu Copa Airlines lo aumenta su servicio for di Panama pa Aruba y riba 3 di Juli a yama bonbini na e prome buelo adicional pa Aruba. E buelonan adicional aki ta complimenta Copa su buelonan diario pa Aruba. Copa Airlines ta ofrece servicio na 67 ciudad na 30 pais den America.
Copa Airlines cu ta un subsidiario di Copa Holdings, SA, miembro di Star Alliance, e lider den e network di aerolineanan global, a cuminsa awe cu un Segundo frecuencia entre Aruba y Panama. E buelonan nobo lo opera riba Diasabra, Diadomingo, Dialuna y Diahuebs.
E buelo nobo di Copa CM 213 lo Sali for di Aruba riba Diasabra, Diadomingo, Dialuna y Diahuebs pa 7:01 p.m., yegando asina na Copa su hub Tocumen International Airport na Panama City pa 08:05 p.m. E buelo di regreso CM 212 lo sali di Panama 12:06 p.m., yegando Aruba 03:06 p.m.
“Awe, nos ta hopi satisfecho pa lanza e segundo buelo cu servicio non-stop entre Aruba y Panama ofreciendo mas opcion pa region di America cu 11 buelo semanal”, Claudia Zuluaga, Commercial Manager Caribbean Region a splica. “E segundo frecuencia lo opera den un Embraer 190 moderno y comodo cu un capacidad di 106 pasahero. Esaki ta un momento special pa Copa Airlines na Aruba. Nos operacionnan a cuminsa na 2008 cu 4 buelo seminal cu a aumenta na buelonan diario den 2011. E historia di exito aki ta e resultado di un partnership di cooperashon consistente entre nos aerolinea y e oficialnan di Aruba encabeza pa Aruba Tourism Authority y Aruba Airport Authority”, Zuluaga a agrega.
Establesi na 1947, Copa Airlines a transporta mas cu 11 miyon pasahero den 2013.
E aerolinea a keda nombra “Best Airline in the Central America and Caribbean region” na Skytrax World Airline Awards den Juni 2013. Adicionalmente, Copa ta sigui cu su compromiso pa brinda servicio di clase mundial na su clientenan door di mantene servicio di standard halto reconosi door di e industria y e mihor “on-time performance” den America.
Copa su servicio abordo ta inclui cuminda y bebida complimentario, incluyendo binja y refresco; un sistema di entretenimento audio-visual di 12 canal na Ingles, Spanjo y Portugues, cu pelicula nobo tur luna y sistema pa oido gratis.
“Nos ta hopi contento cu nos aerolinea partner a sigui crese consistentemente den demanda y ta kere cu nos destinacion merece buelo adicional cu lo beneficia nos pasaheronan. Copa Airlines ta un partner valioso pa Aeropuerto di Aruba y nos ta spera di por yega na 2 buelo diario den futuro!” asina Peter Steinmetz CEO di Aruba Airport Authority N.V. a bisa.


text:
WILLEMSTAD – Kòrsou tin un historia riku i un poblashon riku na variashon. Hende ku tabata biba aki kaba pero tambe hende ku a bin biba aki òf ku a haña nan fòrsá di biba aki.
Galeria Alma Blou den koperashon ku Arte ’99 ta tene dos eksposishon ku ke duna un kara na e ‘melting pot’ aki di famia i kultura ku ta representá Kòrsou awendia.
Dick Drayer a bishitá e eksposishonnan i a traha e siguiente reportahe
Swinging old lady
Lusette Verboom huntu ku Daisy Casimiri a tuma e inisiativa pa e eksposishon ‘Swinging Through History – Riba Kadansa di Historia’. E eksposishon aki ta keda na un lugá speshal: riba Emmabrug, ku – segun e artistanan – den boka di pueblo ta mihó konosí komo ‘the swinging old lady’.
Banda di esaki tin un eksposishon bou di guia di Daisy Casimiri den Renaissance Mall ku e nòmber Tula 2.0. Pasobra e promé vershon di e lider di esklavo di Kòrsou – segun e artistanan – no ta sirbi mas pa e tempu djawó.


text:
WILLEMSTAD — Di 24 te ku 28 di mei último Orca a organisá un “trainingskamp” na Medellin, Colombia pa su atletanan di waterpolo U-12, U-14 i U-16.
Despues ku e divishon señor di Orca waterpolo a hunga dos wega kontra di e ekipo di De Robbin di Hulanda e fin di siman promé, e atletanan di Orca waterpolo a bai un “trainingskamp” na Medellin, Colombia. Tur esaki ta den kuadro pa pone waterpolo bèk riba e kaminda ku e mester ta; esta na un nivel aseptabel, ku nos por kompetí den region. Na opinion di e dirigentenan di Orca, gana medaya no ta e meta prinsipal pa waterpolo na e momentu aki, sino pa desaroyá e deporte
Timnan:
Orca (U-12, U-14 i U-16) a hunga kontra e siguiente klupnan: un klup di Copacabana (U-12, U-15 i U-16), un klup di Medellin (U-15), e klup di Belen (U-12, U-13, i U-15) i un klup di Antioquia (U-12).
Treinen:
Djaweps mainta 25 di mei 2017, e gruponan a trein na Copacabana di 12’or pa 1’or i 30 di atardi.
Partidonan:
Djaweps 25 di mei 2017 na Copacabana:
Simultañamente weganan tabata keda hunga, na kada banda di e pisina di Copacabana. Un banda U-16 (pèrdè
13-7 di Copacabana, gana 5-4 di Antioquia) i na e otro banda U-12 (pèrdè 9-3 di Copacabana, gana 3-0 di Copacabana i pèrdè 7-5 di Copacabana) i U-14 (pèrdè 9-7 di Copa i pèrdè 10-8 di Antioquia) tabata hunga
2 periodo òf kada periodo i kambia. Nos a opta pa hunga asina, ya por a koregí i papia ku a atletanan despues di kada dos periodo òf un periodo. Aki e ekiponan tabata bastante pareu.
Djabièrnè 26 di mei 2017 na Club Belen:
U-12 kontra Belen (pèrdè 10-0). U-14 kontra di Belen (pèrdè 8-2). U-16 kontra di Belen (pèrdè 12-3).
E ekipo di Belen tabata superior riba Orca.
Djasabra 27 di mei 2017 na Copacabana:
Weganan tabata wòrdu hunga simultañamente atrobe, U-16 kontra di Medellin (pèrdè 13-7), despues nan a meskla e timnan pa hunga kontra di otro. U-14 a hunga 2 wega i pèrdè kontra di Copacabana, pero e weganan tabata hopi pareu. U-12 a hunga 4 periodo kontra di Copacabana, (pèrdè 4-2, pèrdè 4-0, empatá 3-3 i gana 4-1). E ekipo di Medellin tabata superior riba Orca U-16. U-12 a bin ta hunga mas mihó. U-14 tiki tiki a bin ta komprondé kiko e entrenadó tabata ke i kon pa nan hunga. E entrenadó tabata buska un struktura di wega kon nan mester hiba e bala dilanti. Mas i mas den tur nan weganan por a mira esaki sosodé.
Coachnan por mira bèk riba un “trainingskamp” den kua tur atleta a mira kiko waterpolo ta enserá (e kos ta); atletanan a siña bastante i a hunga hopi partido di waterpolo.
Direktiva di Swim Club Orca Curaçao ta yama danki na tur ku a aportá pa e interkambio aki por a tuma lugá. Espesialmente e spònsernan ku a spònser e muchanan individualmente. Un danki spesial tambe ta bai pa e spònsernan Refineria Isla Kòrsou (Ku Kurason Pa Komunidat), Simple ICT Management i Simple Green (Keep Your World Clean) ku a sòru pa e atletanan tabata bon representá/uniformá
Pa mas informashon, tokante di Swim Club Orca Curaçao, por yama na telefon 529-6586.


text:
WILLEMSTAD – Si ora bo pasa rotònde di Zegu na kaminda pa Band’abou bo bai buska klup di deporte organisá, bo mester buska hopi bon. E sinku mil muchanan ku ta biba einan tin solamente dos klup di futbòl i unu di sòftball.
“Ta puramente pobresa di deporte, ku ta kuminsá den enseñansa”, Thakaidzwa Doran, èks presidente di Febeko, e bònt di beisbol di Kòrsou, ta bisa. “Na skolnan na Band’Abou no ta duna lès di gimnasia.”
Dick Drayer a bai Tera Kòrá i a traha e siguiente reportahe
Proyekto BOS
Huntu ku èks pelotero profeshonal i picher di e tim di beisbòl di Hulanda Dennis Neuman, Doran a kuminsá ku dos proyekto di deporte na Tera Kòrá. Na Kolegio Annie Koenraad Neuman ta duna lès di deporte bou di bandera di e proyekto di BOS: Buurt Onderwijs Sport (Bario Enseñansa Deporte, trad.) Atardi e èks pelotero ta trein Band’abou Tigers.
Ku e proyektonan aki nos ta duna e muchanan ku yabi na Band’abou les di gimnasia i un manera di pasa nan atardi ku sentido. I e ta sirbi un otro meta tambe: ku deporte nos ta duna nan disiplina, rèspèt i struktura”, Doran ta bisa. Mucha ku yabi ta mucha ku henter dia ta riba nan mes pasobra nan mayornan ta traha. Nan ta sali kas seis or di meinta i nan ta yega kas bèk anochi ora solo a baha kaba. E muchanan tin nan mes yabi di kas i mester mira kiko nan ta hasi te ora ku nan mayornan bini kas bèk. Tin di nan no ta bai skol mes!”
Fundeshi
Ku ‘Akademia di beisbòl Band’abou Tigers’ i e proyekto BOS Doran ta spera di pone e fundeshi pa por ofresé no Tera Kòrá so sino sobra di Band’abou tambe deporte via skol i trabou di bario.
Outor: Dick Drayer


text:
Pronostico di tempo ta indica cu diahuebs anochi, shelo lo ta parcialmente nubla cu chens pa un awasero breve.
Diabierna, shelo lo ta parcialmente nubla cu chens pa localmente algun awasero breve.
Temperatura maximo 32 grado Celsius y temperatura minimo 27 grado Celsius.
Solo lo baha awe nochi 06:16 pm y lo sali mañan mainta 06:32 am.
Biento:
For di direccion oost- noordoost te zuidoost y swak te modera; forsa 2 te 4 (7 te 30 km/ora, 4 te 16 nudo).
Temporalmente biento lo por keda swak y bira variabel; forsa 1 (1 te 6 km/ora, 1 te 3 nudo).
Situacion general di tempo:
Den proximo 24 ora keto bay atmosfera regional lo keda humedo y inestabil. Esaki lo pone nubianan desaroya for di cual por cay algo di awasero riba isla di Aruba.
Tin un chens chiki pa strena cu lamper.
Condicion di lama:
Olanan di lama lo ta for di direccion noordoost cu haltura di 2 te 3 pia.
Temperatura di superficie di lama 29 grado Celsius.
Fenomenonan special: Ayera nochi, 9.20 pm a registra un temblor menor, na 125 km
west- noordwest di Aruba. E epicentro tabata na 13.0 grado noord y 70.51 west.
E intensidad tabata 2.5 riba mw scale.
Tempo tropical: ningun
Registracion di temperatura (Celsius) y awasero (mm) den ultimo 24 ora :
Airport max 33 / min 26 / 0.0
Hadicurari max 31 / min 27 / -.-
Pronostico di tempo pa proximo fin di siman:
Parcialmente nubla cu chens pa localmente algun awasero;
Biento lo ta for di oost te oost- noordoost y lo ta swak te modera;
Temperatura max/min lo ta: 33/27


text:
Organisacion
APFA tin 50 trahado cu ta traha pa bo pensioen. Nan ta responsabel pa maneha bo datonan, pa duna informacion, pa paga pensioen, cera y mantene hipoteca y inverti responsabelmente paden y pafo di Aruba.
Gerencia
Gerencia di APFA ta constisti di un directiva di tres miembro. Nan tin e responsabilidad final pa formula y desaroya maneho, realisacion di e metanan y administracion di e fondonan den APFA.
Conseho di Supervision
E conseho di Supervision ta consisti di cinco persona. E presidente cu ta un experto independiente, un miembro cu ta representa Pais Aruba, un miembro cu ta representa e otro dunadonan di trabou y dos miembro cu ta representante di trahado/ sindicato.
E Conseho di Supervision ta consisti di:
- Erwin O. Croes, Presidente
- Ivi M.M. Hernandez-Swaen, miembro apunta door di Gobierno
- Antonio Nemeček, representante di dunado di trabou
- Herbert M.C. Beukenboom, representante di sindicato
- Rentje Schutter, representante di sindicato
E tarea principal di e Conseho di Supervision ta lo siguiente:
- Percura pa un directiva di APFA (door di propone nombramento, evaluacion y retiro di e directornan)
- Percura pa un Conseho (door di propone nombramento, evaluacion y retiro di miembro di e Conseho)
- Funciona como consehero y observado critico di directiva
- Tene supervision integral riba e trabounan diario di APFA


text:
SDKK ta organisa den kuadro di resosialisashon aktividat pa siña kliente- i personalnan pa traha huntu
SDKK ta organisa den kuadro di resosialisashon aktividat pa siña kliente- i personalnan pa traha huntu
Geplaatst op 16 August 2020 dor di Ministerio Hustisia
Willemstad – Den kuadro di e programa di resosialisashon na klientenan den SDKK, e departamentu di estudio, formashon i treinen a organisá dia 10 di òugùstùs ultimo, un dia di kushinamentu den tim pa tur 22 kliente, ku ta laborá entre otro den e parti di furamentu di stul, sastreria 1 i 2 i biblioteka.
Tabatin sinku meta mará na e aktividat aki. Nan tabata stimulá e kontakto sosial, stimulá komunikashon, siña traha huntu pa por logra un meta komun, siña e abilidatnan nobo pa e parti di kushinamentu i sera konosí ku otro i pasa un ratu améno.
Tabatin un tim ku a keda enkargá ku kordinashon, organisashon i guia di e aktividat. Den dos reunion nan a sinta huntu ku e personal i a repasá e draibuk. Nan a splika e meta di e aktividat i tambe kiko ta fèrwagt di kada persona ku ta partisipá. Esaki tabata konta pa e personal- i e klientenan. A repartí e trabounan, di forma ku tur personal a haña un tarea asigná. E personal tabata tin komo tarea pa, durante di e aktividat, pa opservá e grupo, pa ku e parti di traha den tim i kumpli ku e tarea ku e grupo a haña.
Pa ku e klientenan a splika nan ku lo bai tin un aktividat di “teambuilding’ i tambe a duna splikashon di nan kontribushon pa ku e aktividat aki. A para ketu na e importansia di traha den tim i kiko tur ta e karakterístikanan di un bon tim. Lokual a resaltá mas tantu serka klientenan tabata e parti ku nan mes por a komuniká bon ku otro, nan tin pasenshi ku otro i nan ta yuda otro. Despues di a interkambiá e karakterístikanan di un bon tim, e klientenan a risibí un splikashon kompleto kon e aktividat ta hinká den otro i kiko ta fèrwagt di nan, sigur pa loke ta trata komportashon. Seguidamente klientenan a wòrdu repartí den 6 grupo di kual kada grupo a risibí nan karchi di instrukshon i indikashon di e materialnan nesesario pa por kumpli ku nan tarea. Importante tabata pa huntu nan lesa i komprond’é bon kiko tabata nan tarea, pa por ehekutá esaki. Kaminda e klientenan tabatin pregunta nan por a hasi esakinan pa haña mas aklarashon. Kada grupo tabata traha independiente i por a mira klaramente ku nan tabata keda lesa pa sigui e instrukshon korekto. E grupo ku mester a traha pizza, tabatin mas nesesidat di guia. Esaki a resultá di tabata un tarea ku tabata eksigí mas konosementu ku nòrmal. Pa ku e grupo aki mester a siña nan kon ta traha un mansa pa pizza i kiko tur bo mester tene kuenta ku ne na momentu ku ta traha ku mansa. Tabata bon bisto kon tur persona ku tabata envolví tabata kontribuí pa por logra nan metanan.
E parti di komunikashon tambe a kana ekselente. Di un grupo so, por a mira dos bes ku e preshon tabata haltu bou di nan. Ku un tiki guia nan por a logra keda kalmu i hasi e trabou ku mas kordinashon.
Durante e aktividat aki por a mira un komportashon ekselente di e klientenan. Di un forma asombrante kada grupo tabata duna tur ku tin di nan parti pa mas lihé posibel kaba ku nan tarea. Tabatin un bon esfera den e timnan. E entusiasmo tabata haltu i sigur a resultá di ta un dia produktivo. Dor di traha den grupo chikí, ku mesun metanan ku ta konosí pa tur hende por a logra. E nivel di trabou di kada grupo tabata esun deseá.
Pa ku e tim di personal ku a partisipá na e aktividat aki e tabata un ehersisio di “teambuilding”. Mirando ku ta huntu nan mester a kumpli ku algun tarea pa e aktividat por tabata un éksito. E personal a sa di kumpli ku nan tarea. Importante tabata pa por opservá kada grupo riba e aktitut di trabou i tambe e forma di komuniká i ehekutá kada tarea. E personal a sa di motivá e grupo ku nan tabata guia i duna nan e sosten nesesario kaminda tabatin mester.
Konkluyendo e aktividat den su totalidat su metanan stipulá a wòrdu realisá, debi na e bon komportashon di kada un persona involukrá i partisipashon aktivo.
Tabatin un esfera di tim fuerte ku tabata traha dirigí riba nan metanan. E ròl nan tabata wòrdu repartí di forma ku tur hende por a kontribuí. Komunikashon tabata na su lugá. Por a mira klaramente kon kada persona tabata tene kuenta ku e otro. Un proseso bunita i sano. Al final tur presente tabata satisfecho di por a partisipá i atkerí mas konosementu.
Pa ku e kuminda klientenan tabata mas ku satisfecho i a trese pa dilanti ku e montante ku nan mes a paga a surpasá e loke ku nan a risibí. Evaluando e parti di organisashon, esaki a kana manera a palabrá. Promé, durante i despues di e aktividat tur e tareanan a wòrdu kumplí. Evaluando e parti di trahamentu den tim por konkluí ku: e kontenido di e aktividat tabata interesante pa tur e partisipantenan, e tareanan tabata komprendibel deskribí i tambe ehekutá manera a wòrdu pidi, e nivel di trabou di e partisipantenan tabata haltu, e aktitut tabata korekto i e komunikashon tabata ekselente, tabata tin sufisiente material pa or a ehekutá e tareanan i eksperensiá– i abilidatnan nobo a wòrdu kreá.
E tim di personal a disfrutá di e aktividat di por a mira e klientenan funshoná den un otro situashon ku nòrmalmente nan lo no a eksperensianan i ku kordinashon i struktura di henter e aktividat a bai bon. A finalisá e aktividat yamando tur presente danki pa nan ekselente koperashon i komportashon.


text:
Detenshon en konekshon ku maltrato relashonal.
KOMUNIKADO DI PRENSA 180 / 2019
14 mei 2019
Detenshon en konekshon ku maltrato relashonal.
Departamentu di Komunikashon i Prevenshon
KUERPO POLISIAL KÒRSOU SIRBI I PROTEHÁ
Djaluna 13 di mei 2019, alrededor di 19.56 or, Sentral di polis a dirigí un unidat polisial den
área di Muizenberg, kaminda un dama ta maltratando su èks partner.
Na yegada di e unidat, e hòmber víktima a deklará na polis ku el a terminá e relashon ku e
dama. Un ratu promé e tabata kanando ta bai kas den e área menshoná i a topa ku e dama.
Na un dado momento e dama a maltrat’é ku un opheto skèrpi. Mesora e unidat a detené e
sospechoso ku tabata na e sitio, den e kaso aki, e dama S.M.J.G., nase na Kòrsou di 38 aña
di edat, pa maltrato.
A presentá e sospechoso dilanti di un fiskal ouksiliar ku a ordená su enkarselamentu
pendiente di mas investigashon.